CRÒNIQUES SÈNIORS (18 I 19 DE GENER)\nEl sènior Femení, després de la seva victòria, ja ha entrat en posicions d'ascens a Lliga Catalana mentre que el masculí A, després de guanyar a casa del líder, cada cop ho té més a prop! A continuació teniu les cròniques dels tres sèniors!\nHC PERELLÓ 26 - 41 SÈNIOR FEMENÍ\nGran partit de les sèniors per recuperar sensacions i situar-se, per primer cop a la temporada, a les posicions d'ascens com a segon classificat de Primera Catalana.\nEl partit contra el Perelló es va plantejar des de la defensa i de forma coral i va sortir sobre el que estava previst. Es notava que les jugadores volien recuperar les sensacions obtingudes abans de l’aturada nadalenca i varen aconseguir el seu objectiu. Ja a la mitja part el marcador reflectia un clar 9 a 18 i la diferència va anar augmentant a la segona part.\nAquesta gran intensitat defensiva la va recolzar la Giovanna des de la porteria, i les jugadores d'Ausàs, amb transicions ràpides i resolutives davant de la porteria rival, no van tenir pietat del Perelló obtenint un resultat final de 26-41.\nEl proper Diumenge a les 19:00 el nostre sènior necessiten tot el suport possible per afrontar el partit contra el Cerdanyola, un rival directe que arriba amb els mateixos punts que nosaltres.\nBCN SANTS 22 - 31 SÈNIOR MASCULÍ A\nDissabte el nostre sènior masculí jugava un dels partits més difícils de la temporada i és que jugaven contra el líder, un BCN Sants invicte a la seva pista.\nTot i no arrancar l'any de la millor manera després de la derrota contra el Sant Cugat i anar amb moltes baixes, l'equip era conscient de la importància d'aquest partit i va sortir amb tot.\nTot i això, l'inici del matx va estar marcat per moltes errades, la qual cosa mostrava que cap dels equips es sentia del tot a gust sobre la pista. Però gràcies a la recuperació de pilotes en defensa, el nostre sènior va anar per sobre del marcador en tot moment, amb una renta màxima de 3 gols, encara que aquesta renta es va veure reduïda poc abans del descans. D'aquesta manera, els dos equips van marxar al vestidor amb un resultat ajustat de 10 a 11 a favor dels franquesins.A la represa i tot i la fatiga, els nostres nois van fer un parcial de 1-6 que va permetre que l'equip marxés del marcador amb accions ofensives i defensives de molta qualitat, així com una gran actuació del nostre porter Sergi Rodríguez.\nL'equip no va baixar el ritme i la distància es va anar ampliant fins a arribar a tenir una renta de 10 gols a falta de 15 minuts pel final del matx. Aquesta avantatge es va poder mantenir fins a acabar el partit amb resultat final de 22 a 31, aconseguint una gran victòria en una pista on cap equip havia aconseguit emportar-se cap punt.\nEl sènior masculí segueix a la part alta de la classificació i va avançant per aconseguir una de les tres places que donen accés a Lliga Catalana, ara mateix a 4 punts de distància.\nCASTELLDEFELS 33 - 32 SÈNIOR MASCULÍ B\nPartit molt igualat on les diferencies no van superar els tres gols en tot el partit. L'equip va començar força posat en el matx trobant solucions a l'atac però fluixos en defensa, la qual cosa feia que en els primers minuts cap dels equips es pogués distanciar.\nA partir del minut 15, després d'un temps mort, vam recol·locar la defensa i això es va notar a la pista, aconseguint robar tres pilotes que ens van permetre córrer al contraatac i aconseguir un avantatge de dos gols, moment en què es va arribar al descans.\nA la represa, tres exclusions van fer que juguéssim amb un jugador menys durant 6 minuts, motiu pel qual els nostres jugadors es van descentrar permetent al Castelldefels remuntar i el desavantatge i ampliar-lo a favor dels locals per 3 gols.\nTot i això, després d'un temps mort, l'equip es va tornar a ficar en el partit, ja que va fer un gran esforç i es va tornar a col·locar per davant amb 2 gols de diferència a falta de 5 minuts. En els darrers moments dels partits, però, la falta d'experiència i precipitació van permetre als locals l'oportunitat de remuntar, cosa que van aprofitar.\nAra toca seguir mostrant aquesta actitud i millorant els petits aspectes que falten per poder controlar els partits. A seguir treballant!


L’Alejandro ens ha fet arribar uns enllaços amb cançons d’en Pau, però el que trobo més interessant és la versió “jevi” del Noia de porcellana, que jo només he trobat al YouTube d’un vídeo força curt...\nPAU RIBA "El Maduro"\nAquest article va apareixer al nº 43 de la revista STAR, gener de 1979. Per a no pegar-me la currada de transcriure-la en format word, (ja que les meves dioptries també estan un xic malmeses) l'he passat per l'escanner, i us la paso en plan cutre fanzine com a imatges, i no...\nEl TROPERTOT episodi II.\nLes urnes han vomitat els vots-mits que van ingerir amb restrenyida participació, i de la defecada ja n’han fet pastis, que es repartiran ben pactadament amb en Muntolle “el rialler”, el mostatxut Qerid Ruvore, l’inefable home verd Seare i el catxes...\nPAU RIBA + La banda dels lladres\nTots i totes vem sortir ben contents del concert. Va faltar la presentació dels membres de la Banda, llevat del Mazoni que estava a l'esquerra d'en Pau, desconeixem el nom del altres. Pau, no costa res quedar com un senyor. Aquí unes fotos del concert, no massa bones,...\nL'Uri ens enviar aquestes fotos d'en Pau assajant amb els Muuu el juliol del 2004. Gracies company!\nJISÀS DE NETZERIT episodi 006\nA PARTIR DEL 30 DE NOVEMBRE AL TEATRENEU DE GRACIA (BCN) Consulteu "Categories" Jisàs..., a la dreta, una mica més avall.\nGOODBYE DEIXA'M EN PAU...\nQue poc ha durat la pel·lícula-documental del Mayol a la pantalla del cinema Casablanca, no ha durat ni quinze dies. Les causes? les ignorem, però sembla ser que l'assistència de públic era força minsa i mitjançant les senzilles...\nPAU RIBA TORNA ALS ESCENARIS\nDiumenge 28 d’octubre a l’Auditori de Granollers, a les 19:00 h. interpretant, conjuntament amb el grup de jazz Martí Ventura Trio i el Cor Infantil Amics de la Unió, el rap La ratlla sacrosanta dins l’espectacle “Els pecats del...\nPER ANAR FENT...\nEls de Vilaweb van entrevistar a Pau Riba abans del “homenatge”, i d’ entre altres coses ens feien saber que enguany havia publicat la seva darrera “novel·la” Nosaltres els terroristes , autoedició del mateix Pau. El suposat periodista...\nEm pregunto a quina part de la pel·lícula “Salvador” han posat la “Noia de porcellana”. Jo encara no l’he vista, la peli, i em sembla que no em veuran en cap butaca de cap cinema amb una capsa de mocadors de paper entre les mans, ja que la plorera...\nAvui al diari AVUI\nAvui s’ha presentat a la premsa el documental de Manel Mayol “Deixa’m en pau”, que s’estrenarà oficialment el divendres al cinema Casablanca-Gracia del carrer Girona. Com era d’esperar, en Pau Riba no ha assistit a la esmentada presentació i les...\nON ÉS EN PAU?\nAlguns crèiem...be, siguem sincers, jo creia, que la posada en escena d’aquest bloc mouria la curiositat del principal protagonista, i ens oferiria algun comentari al respecte. Sé de bona tinta (tinta invisible, ja que la virtualitat és l’essència en...\nDEIXA'M EN PAU...\nJa veieu que en Manel Mayol ens ha deixat la web de la pel·licula que per fi s'estrena el 6 d'octubre als cinemes Casablanca de BCN. Entreu a la web, està molt be i val la pena. Gracies Manel.\nA LA CIUTADELLA...\nUs podria dir moltes coses de com va anar la Trobada Diòptrica d’ahir dissabte...us podria dir que va anar molt be; també us podria dir que em volia llençar daltabaix de la cascada en bany de multituds i surà al costat dels ànecs que navegaven...\nCARTA D'EN PAU "REMASTERITZADA"\nAmb tant "recorta y pega" em vaig mengar accidentalment una frase que es troba just davant del 4 parèntesi de la carta i que el mateix Pau Riba m'ha fet veure, la frase deia: -...es parlarà del pau riba a totba (tan políticament incorrecte, tan artisticament acabat, tan comercialment...\nCARTA D'EN PAU\nAquesta carta electrònica la vaig rebre el 3 de juliol, teclejada pels dits d'en Pau Riba: ...segueixo anant de kul rigorós, i el cap m'explota. m'estan preparant un "homenatge al dioptria" que en realitat és una eplotació descarada. sí:...\nQUI CELEBRA EL DIOPTRIA\nEl 5 de setembre d'enguany es farà un concert homenatge al Dioptria i de retruc a la figura de Pau Riba, homenatge que sorgeix com un bolet fora de temporada, i del que Pau Riba no es pot dir que n'estigui cofoi; i segons fonts contrestades, amb un interes partidista, mercantilista i fins i tot...\nBona tarda a tothom, o bon dia o bona nit, depenent de l'hora i el moment que llegiu aquestes lletres. Crec que el nom del blog...(o en podem dir bloc? com aquells amb espiral que feiem servir a l'escola)ho diu tot, de moment estic sol en aquesta singladura,i segons els vents per on bufin...


Per Santi Gilabert Camí, 20.06.2014\nA principis d’abril vam anar a la preestrena de l’última pel·lícula de Paco León: Carmina y amén, distribuïda per A Contracorriente Films. El meu company Luis Meseguer i jo havíem de fer un treball i volíem entrevistar Adolfo Blanco, CEO i fundador d’aquesta distribuïdora. La mala notícia és que el distribuïdor no va poder venir; la bona, que veient la pel·lícula vam passar una bona estona i que la nostra cita va contactar amb nosaltres per fer l’entrevista en un altre moment.\nMolt amable i posant-nos les coses fàcils, finalment vam poder entrevistar-lo.\nWert, tenim un problema.\nEn la carta al ministre Wert, Adolfo Blanco afirma ser un gran aficionat al futbol —és colchonero—, però ha arribat a la conclusió que amb això del futbol “als cinemes ens han fet més d’un gol”.\nEl Govern ha retallat un 36,2% del pressupost assignat a les produccions espanyoles, cosa que suposa un estalvi de 27 milions d’euros. D’acord, tot sigui pel bé del país, però “no convindria també al país que els clubs de futbol retornessin els 752 milions d’euros que deuen a la hisenda pública?”\nAdolfo Blanco també transmet la seva preocupació al ministre pel descens, des del 2010, de més del 30% d’espectadors a les sales espanyoles. Sobretot gent jove, que són el futur.\nPel que fa al cara a cara que manté el cinema amb el futbol, al llarg de la carta tracta temes interessants com:\nEls horaris: la batalla dels dissabtes a la nit està perduda; el futbol arrasa.\nEls diners de les televisions: el gran debat de les milionades que perceben els clubs de futbol per drets televisius.\nEls fons de l’Estat, que continuen alimentant uns equips del tot endeutats.\nEn aquest enllaç podeu llegir la carta completa que va dirigir al ministre.\nVa començar explicant en què consistia la seva feina com a distribuïdor, tasca que va definir com “identificar una pel·lícula amb potencial econòmic; adquirir-ne els drets i preparar-la per al llançament”, cosa que implica doblar-la, si es requereix; fixar una data d’estrena; fer-ne la promoció, etc.\nLa conversa va continuar amb el panorama actual. “La crisi ha disminuït el rendiment de l’explotació, sobretot en el format físic (DVD, TV…). A més, el tros del pastís que ingressem per l’exhibició en cinemes s’ha reduït molt”. Malgrat aquest descens, els diners que entren a través de les sales de cinema segueix sent la principal font d’ingrés.\nEls que es dediquen al sector estan buscant fórmules perquè la indústria sobrevisqui. La que ha tingut més ressò ha estat La Festa del Cinema, que permet als espectadors anar al cinema durant tres dies per tres euros l’entrada (inscrivint-s’hi prèviament per Internet).\nAdolfo Blanco veu positiva aquesta possible solució, però ens confessa que “els grans distribuïdors estan en contra d’aquesta mesura, ja que només veuen els resultats de La Festa del Cinema a curt termini, cosa que suposa molt risc”. Tanmateix, el propòsit d’aquesta mesura és un altre: “El cinema és molt addictiu i amb això pretenem enganxar l’espectador. Volem que, després d’aquests tres dies, se li desperti el desig d’anar més sovint al cinema”. El benefici de veritat de La Festa del Cinema és l’augment d’espectadors la resta de l’any.\nPel que fa al futur del cinema, Adolfo Blanco va dir que “cada vegada l’espectador voldrà veure més cinema industrial que no d’autor. El cinema d’autor serà difícil que sobrevisqui”. I pel que fa a la distribució, cal tenir en compte que les produccions “sempre necessitaran distribuïdores, però només sobreviuran aquelles que siguin molt grans o bé que estiguin especialitzades en un tipus de cinema concret”. A això últim és al que aspira A Contracorriente Films.\nFinalment, li vam preguntar per què el cinema espanyol no té gaire èxit (sempre hi ha excepcions, com Lo imposible o Los otros). A Europa el cinema és d’autor: expliquen coses seves. Produïm pel·lícules que agraden als espanyols, però a l’estranger perden sentit. Un exemple molt clar d’això és Ocho apellidos vascos, la més vista de la història a Espanya, però que fora d’aquestes fronteres no té sortida. En canvi, “és rara la pel·lícula espanyola que triomfa al món i no a Espanya”.\nUn altre problema que dificulta que el cinema espanyol creixi és el futbol. En paraules de Blanco, “és un rival directe i una competència deslleial”. A França, referent cinematogràfic europeu, l’Administració cuida més el cinema, mentre que aquí “el futbol s’ha convertit en una qüestió d’Estat”. Així és molt difícil competir. Sobre aquest tema, Adolfo Blanco va publicar una carta oberta per al ministre de Cultura i Esport, José Ignacio Wert, recriminant-li aquesta situació tan patètica.\n* Santi Gilabert és estudiant de 1r de Comunicació Audiovisual\nLa crisi ha disminuït el rendiment de l’explotació, sobretot en el format físic (DVD, TV...)\nEl cinema és molt addictiu i amb 'La festa del cinema' pretenem enganxar l’espectador. Volem que, després d’aquests tres dies, se li desperti el desig d’anar més sovint al cinema\nLes pel·lícules sempre necessitaran que les distribueixin


Olivia Pascual | MEMÔRIA DE PEIX\nArchivo de la etiqueta: Olivia Pascual\nSi escolteu el programa d’aquesta setmana descobrireu a una llibretera a qui li brillen els ulls quan parla de llibres. Una apassionada de la literatura infantil a qui li agrada teixir teranyines per arribar als lectors a través del foment a la lectura en totes les seves vesants.\nEstic parlant de l’Olivia Pascual. Feia molt de temps que tenia ganes de conèixer a l’Olivia, la de l’Aranya…\nM’havien parlat molt bé d’ella i és tal qual l’havia imaginat. Una persona emprenedora que fa bullir el cap per fer tot tipus d’activitats relacionades amb la lectura i el foment lector. Clubs de lectura molt bèsties, a l’hora de fer el cafè, contacontes amb la Berta, dinars il·lustrats, festa de la il·lustració o Suc amb lletres! Tant se val.. des de la seva petita llibreria ubicada al cor de Cerdanyola va teixint la seva teranyina per arribar a tots els lectors. Grans i petits!\nPerquè l’Aranya, és una llibreria generalista, però té (que és el més m’interessa) un fantàstic fons infantil que coneix molt bé i recomana a tots aquells que travessen la porta de la llibreria de manera que quedes atrapat a la teranyina!\nFa uns dies vaig tenir el plaer de participar en una de les activitats que realitzen a la biblioteca i vam presentar el conte: El sol fa tard amb l’Anna Llenas i que el Marcel va immortalitzar en un vídeo. Aquesta setmana hem inclòs l’entrevista que li vaig fer a l’Olivia i que podeu sentir en aquest enllaç.\nUs deixo un vídeo realitzat pel Marcel del que vam viure a l’activitat Suc amb lletres i El sol fa tard!\nSuc amb Lletres : “El Sol fa tard” from llibreriaranya on Vimeo.\nPublicado el 16 16+02:00 febrero 16+02:00 2018 por suspeix •\ten Entrevistes, LLibreries\t• Etiquetado como Llibreria l'Aranya, Olivia Pascual\t• Deja un comentario


marfanta.com: La DO Terra Alta acaba la verema amb 42 milions de quilos de raïm de qualitat\nLa DO Terra Alta acaba la verema amb 42 milions de quilos de raïm de qualitat\nGANDESA (Terra Alta).- Gràcies a les pluges a la primavera i la tardor, enguany a la Terra Alta s’han veremat al voltant de 42 milions de quilos de raïm, segons les dades del Consell Regulador de la DO Terra Alta. El secretari de l’entitat, Jordi Rius, ha defensat la seva qualitat perquè, a causa de les condicions meteorològiques, el raïm ha arribat a un “procés de maduració constant i equilibrat” que ha fet que “s’hagi collit un raïm sa”. “Això és el que portarà a vins molt complexos, equilibrats i amb una estructura important”, ha afirmat Rius. El diumenge es va tancar la 28a edició de la Festa del Vi de Gandesa amb unes xifres destacades: durant el certamen s’han fet més de 3.000 degustacions, 1.000 més que l’any passat; i s’ha mantingut el número de copes en 1.500. A més, els cellers consideren que els assistents són més professionals que fa unes edicions.\nRius ha destacat que la xifra de producció d'enguany és "important" perquè la mitjana se situa al voltant dels 36 o 37 milions de quilos. El secretari del Consell Regulador DO Terra Alta també ha explicat que les especialitats autòctones, la garnatxa blanca i la negra, “moltes vegades tenen problemes de quallat” perquè “l’espolsada” no es fa correctament i tots els grans de raïm no queden quallats. En canvi, enguany la producció ha estat bona i amb la maduració òptima i això promet qualitat de vins.\nPer Rius, les xifres de la mostra de vins signifiquen que els assistents “tenen ganes de provar-ne” i que “el mateix consumidor tasta més vins any rere any”. En aquesta edició hi han assistit 28 cellers amb DO Terra Alta. Segons el secretari del Consell Regulador, “no es tracta de superar xifres cada any”, sinó de “professionalitzar” la Festa del Vi a Gandesa. “En aquest sentit, la majoria de cellers han coincidit en què els assistents són més professionals, n’entenen més de vi i cada vegada pregunten més per les varietats i ampolles de cada celler”, ha apuntat Rius.\nEstrelles Michelin al Poble Vell de Corbera d’Ebre\nA més, aquest dilluns el Poble Vell de Corbera d’Ebre acull una jornada professional de tast de vins de 26 cellers de la zona a la qual hi assistiran 120 professionals del sector, entre els quals hi ha 14 xefs Estrelles Michelin provinents d’arreu de Catalunya i especialment de Barcelona o l’àrea metropolitana.


LA UNIVERSITAT DE BARCELONA EN PERILL | COS | secció sindical de la UB\n← 1 de maig\nSobre la convocatòria de vaga del 9 de maig →\nLA UNIVERSITAT DE BARCELONA EN PERILL\nPosted on Mai 6, 2013\tby cosub\nQuè estàs esperant per moure’t d’una vegada?:\nQue t’hagin fet fora de la feina? Que s’ensorri tot?\nQue ja no puguis estudiar ni esdevenir professora perquè ets filla de la classe treballadora?\nLa COS UB lluitem per:\n• Rebutjar l’elitització gradual de l’accés a la universitat per l’augment sostingut de taxes i per la davallada d’unes beques que no resolen les necessitats de l’alumnat treballador. És a dir, garantir l’accés universal i gratuït a la UB.\n• Debatre col·lectivament la funció de la universitat pública (la volem al servei de les necessitats transformadores de les classes populars) dins la societat catalana.\n• Reeixir en la continuïtat de la carrera docent i investigadora del professorat temporal, en l’estabilització del PAS i en la consecució d’unes condicions laborals i salarials dignes per a tothom que hi treballa que superi l’actual procés de degradació.\n• Superar el classisme de la universitat com a mitjà de reproducció ideològica i social del capitalisme i de la burgesia en el marc colonial espanyol i francès. La cultura acadèmica és sols un àmbit de la cultura, però barrar-ne l’accés pretén mantenir la gent en la ignorància.\n• Fer nostres models pedagògics antiautoritaris i emancipadors que ens eduquin en l’autogestió col·lectiva.\n• Tombar un model de governança que acabarà buidant de poder de decisió la immensa majoria de la col·lectivitat universitària per donar-lo al capital.\n• Posar fi a la transferència de recursos públics per a institucions d’educació privades.\n• Superar un sindicalisme burocratitzador, desmobilitzador i despolititzador.\n• Acabar amb la supressió gradual de línies horàries, graus i màsters per motius econòmics i ideològics.\n• Assolir una veritable transparència quant a pressupostos, sobresous, lloguers d’espais, adquisició d’equipaments (mobiliari, programari i material informàtic, etc.)…\n• Abolir la distància que hi ha entre com es representa mediàticament i institucionalment la UB, i l’experiència real de treballadores i estudiants.\n• Socialitzar, en efecte, la UB a fi de desenvolupar el coneixement científic com un mitjà per avançar en el procés de construcció d’una societat lliure, justa i sense classes.


Joan Tardà, Albert Botran i Isabel Sala defensen a Tàrrega la República Catalana dels drets socials - Tàrrega Televisió\nJoan Tardà, Albert Botran i Isabel Sala defensen a Tàrrega la República Catalana dels drets socials\nLa Plataforma Esquerres per la Independència va organitzar ahir divendres 30 de juny\nun acte que ha reunit unes 150 persones a la plaça dels Comediants de Tàrrega. A les\n20h la periodista i directora del setmanari Nova Tàrrega, Lourdes Cardona, ha\npresentat i moderat l'acte "La República dels drets socials" en què han participarat\nel diputat de la CUP al Parlament, Albert Botran; la representant de Procés\nConstituent, Isabel Sala; i el diputat d'ERC al Congrés dels Diputats, Joan Tardà.\nPer a Botran "l'única manera d'obrir el procés constituent a Catalunya passa per\nguanyar el referèndum de l'1 d'octubre". El representant de la CUP ha valorat que\n"el procés independentista l'ha decidit la gent que ha anat marcant el camí a través\nde la mobilització i així ha de continuar contra el discurs de la por" que també ha\ndestacat la importància de la mobilització per assegurar la participació al\nreferèndum i garantir-ne el resultat.\nJoan Tardà, per la seva banda, ha assegurat que "estem escrivint la història i ho\nestem fent encarant totes les dificultats que l'administració espanyola ens\nplanteja". "Hem de guanyar majories, ser perseverants i ser molt rigurosos amb tots\nels passos que fem per fer possible el referèndum", ha considerat. El republicà ha\nexposat també que "el referèndum serà legal, i cal que sigui molt participat" per\naconseguir proclamar una República "no supeditada als poders financers".\nEn la seva intervenció Isabel Sala ha assegurat que "apostem per la República\nCatalana amb un gran pes de la democràcia participativa" i que "la llibertat no es\npot separar de la justicia i de la solidaritat".\nL'objectiu de l'acte passa per aportar arguments per a la independència de Catalunya\ndes dels partits d'esquerres. Els ponents han exposat des de diferents punts de\nvista però tots ells des de l'esquerra els motius de progrés social pels quals\naposten per la República Catalana.\nAquest ha estat el primer acte a la comarca de l'Urgell organitzat per la Plataforma\nformada per persones d'esquerres de Tàrrega i comarca, que a nivell català ja ha\norganitzat actes a altres ciutats del país.


Formació Oberta — Càtedra UNESCO de Direcció Universitària — UPC. Universitat Politècnica de Catalunya\nActivitats de formació sobre Direcció Estratègica de les Universitats\nActivitats de formació en habilitats directives\nLa Càtedra UNESCO de Direcció Universitària (CUDU) ofereix anualment un programa de formació (cursos, seminaris i tallers) atenent, sobretot, dos eixos: 1) La Direcció Estratègica i la Innovació de les IES i 2) Les habilitats directives. Aquest programa es complementa amb l'organització de jornades sobre temes específics d'interés particular o d'actualitat.\nEls objectius generals d'aquestes activitats són: a) Identificar els aspectes clau de la direcció estratègica, la innovació i el govern a les institucions d’educació superior. b) Afavorir el desenvolupament de les competències professionals per aconseguir una gestió òptima i eficaç dels recursos de les institucions d’educació superior. c) Compartir experiències i bones pràctiques en l’àmbit de la direcció universitària per generar sinèrgies.\nSón tallers pràctics per afavorir l'adquisició de les principals habilitats directives (lideratge, gestió del temps, creativitat, negociació, resolució de conflictes, entre d'altres). S'ofereixen amb caràcter obert al personal PDI i PAS de la UPC. S'organitzen conjuntament amb l'Institut de Ciències de l'Educació


La Fundació Grama vol assaltar el Narcís Sala (12:00h) - El Web del Mirall.net\nLa Fundació Grama vol assaltar el Narcís Sala (12:00h)\nLa Fundació Esportiva Grama vol continuar sumant punts i sensacions en aquest últim tram de la temporada. A l’equip colomenc només li resten tres partits per finalitzar aquesta peculiar fase regular, on la Covid ha marcat el dia a dia. Tres partits, per tant, que decidiran per què lluitarà la Grama en la fase decisiva del campionat: si pel descens o per l’ascens.\nJuanma Pons prefereix anar pas a pas. I el primer pas serà el partit davant el Sant Andreu de demà al Narcís Sala (12:00h). Un desplaçament, a priori, complicat per l’entitat del rival, però que la Grama veu amb bons ulls després de les bones sensacions que va deixar l’equip al partit davant el Peralada, on els colomencs van anar de menys a més i van acabar aconseguint els tres punts.\nAra mateix es troben a la sisena posició, fora del playoff de descens però amb un partit més que alguns dels seus immediats perseguidors.\nAixí, la Grama buscarà donar la campanada demà a Sant Andreu per creure encara més en objectius més ambiciosos. En l'últim partit al Narcís Sala de la Fundació Esportiva Grama, els quadribarrats es van enduu la victòria per un còmode 2-0.\nDesprés del duel de demà, ja només quedaran Girona B i Granollers, amb una jornada de descans pel mig, per tancar la fase regular.\nFoto: Joan Villagrasa.


365 contes: 110.- Assegut al porxo\nPer cert, jo ho feia això!! :-))\nFa anys (no molts) sortia a la terrasseta de nit, força tard, quan ja no hi ha soroll, i mirava de localitzar les estrelles que havia vist el dia abans, i la lluna... i em feien companyia i els hi parlava :-))\nM'ha agradat moltíssim, i la presentació amb l'Slide és maquíssima!! (la mida, una mica massa gran, la podrà corregir Bajoqueta en quant ho vegi :-))\nMolt maco, el conte i la presentació multimèdia :-)\nCom us envejo als que sabeu dir les coses tan ben dites, fas poesia encara que escrius en prosa.\nAle ale ja està arreglat, fallo fallo jajaja.\nAra ja se veu bé :)\nCarme gràcies per este conte que ens contes de manera diferent, però que darrera estan les teues paraules tan boniques :)\nVeient la presentació, no cal dir de qui és :-) Sempre és interessant mirar la lluna i tot el que l'envolta.\nGràcies a tots i a la correcció de la bajoqueta.\nAssumpta, McAbeu, P-CFAC... gràcies per llegir-me.\nUn conte llunàtic i amb tota la seva atracció que comporta, arrodonida amb una molt bona presentació.\nQuè bonic! La presentació i el conte. Com pots estar pendent de que la lluna ha perdut una banya! Si la lluna va coixa nosaltres també.\nInsuperable amb presentació slide i tot...!!!això ja és professionalitat...i ofici . Molt poètic\nGarbí, la lluna sempre és atractiva... oi?\nMarta, resulta que no l'havia perdut... però ho semblava, com l'estel, que semblava un estel i no ho era... i és que a vegades les coses no són el que semblen.\nElvira, és el primer que faig... i de professionalitat res... aprenent, aprenent de tot... gràcies pels teus ànims, faràs que reincideixi. :)\nCarme, has posat el llistó molt alt amb aquesta presentació tan bonica. M'ha encantat!!\nQuin conte més maco, i quina posada en escena! Les coses originals sempre s'han de destacar, i avui en tenim una davant dels ulls!\nDoncs és per llegir-lo amb l´slide, de mica en mica, com un conte.\nEl conte és una passada i encara és molt millor anar-lo llegint poquet a poquet amb l'slide!\nSi ja ho dic que mai deixaràs de sorprendran's, Carme.\nUn dolç somriure es multiplica!\nkweilan, es pot millorar i molt, però m'agrada provar coses noves.\nXexu, moltíssimes gràcies!\nestranger, sort que la bajoqueta em va ajudar a calcular el text que es podia posar a cada pàgina perquè donés temps de llegir-lo... ja que els fulls no podien anar més a poc a poc. :)\n-assumpta- gràcies de tot cor.


El 'cat', la droga prohibida a Europa i d'ús social a l'Àfrica - Regió7 :: El Diari de la Catalunya Central\nEl 'cat', la droga prohibida a Europa i d'ús social a l'Àfrica\nDetenen al Prat una parella que en transportava 71 quilos\nredacció / acn 19.12.2017 | 19:10\nFulles de cat a punt per consumir\nEl cat o khat és un arbust originari d'Etiòpia les fulles del qual tenen efectes estimulants quan es masteguen: provoca alegria, eufòria i riure. En molts països africans, sobretot a Somàlia, es consumeix de forma habitual, tant a les cases com en locals públics. A Europa, les també conegudes com a 'fulles del paradís' estan prohibides des de fa anys, i és que els efectes secundaris del seu ús continuat poden provocar greus problemes, entre ells càncer oral i gàstric, hipertensió, hemorràgies cerebrals i problemes de degeneració en els genitals.\nLa Guàrdia Civil va detenir el passat 7 de desembre a l'aeroport del Prat dos passatgers que transportaven 'cat' amagat en maletes. Els dos detinguts són un ciutadà britànic de 28 anys i una ciutadana holandesa de 46. Arran d'una informació facilitada per autoritats duaneres comunitàries, els agents del control fiscal de l'aeroport del Prat van interceptar els dos passatgers que havien arribat a Barcelona en vols procedents de Nairobi (Kènia).\nDesprés de fer un reconeixement dels equipatges, els agents van poder observar que a l'interior de les maletes hi havia uns paquets amagats amb 71 quilograms d'aquesta droga. L'home en transportava 34,13 quilos i la dona 36,885.\nLes dues persones va ser detingudes com a presumptes autores d'un delicte contra la salut pública. El Jutjat d'Instrucció número 4 del Prat de Llobregat s'ha fet càrrec de les diligències.


Julbo Coast J4722014 | Aresta.com\nPreu regular: 82,95 €\nUlleres de sol lleugeres i polivalents de la sèrie NAUTIC de Julbo, dissenyades pels mariners als quals els encanta solcar les costes. Originalment concebudes per esports nàutics, no es quedaran a bord després d'atracar. De fet són molt elegants i resulten perfectes també per ús quotidià, amb les seves lents quadrades, grans i altes.\n- Lents de policarbonat SPECTRON 3, de categoria 3 i color gris.\n- La seva forma embolcallant i les seves varetes corbades asseguren una protecció ideal i un ajust perfecte.\n- Muntura de color negre mat i negre.\n- Índex de transmissió de llum visible: 13 %.\n- Talla L estàndard.\n- Pes: 27 g.\nTipus de Lents: Spectron\nPreu regular: 93,95 €\nRACE 2.0 J4829121\nPreu regular: 88,95 €\nPreu regular: 117,95 €


L'excés sanitari es paga\nL’anàlisi de la despesa sanitària mostra que gairebé s’ha triplicat des que va començar aquest segle. L’any 2001 la Seguretat Social assumia un pagament d’uns 55 milions d’euros, mentre que per a l’any vinent la despesa prevista és d’uns 145\nActualitzada 05/11/2016 a les 06:47\nL’exagerat creixement de la despesa sanitària no s’explica ni per l’augment de la població ni tampoc per l’envelliment de la ciutadania. S’ha passat d’uns 66.000 a uns 78.000 habitants, xifra que significa un increment d’un 20% (tot i que les dades de cens s’han d’agafar amb pinces i són escassament fiables). La despesa, en canvi, ha pujat un 163%. El factor de l’envelliment –com és fàcilment deduïble– només justifica una part de l’increment. El Govern s’hauria de mirar molt de prop la gràfica de la despesa sanitària, perquè l’evolució el deixa en molt mal lloc. Els demòcrates arriben al poder amb una despesa sanitària del seu primer any de pressupost (2012) d’uns 118 milions d’euros. En cinc anys s’haurà apujat fins als 145 previstos per a l’any vinent. Significa que en tan sols cinc anys creix un 23% el cost sanitari, i amb un nivell de població molt similar, ja que com a molt s’ha passat de 76.000 a 78.000 habitants. I és en aquesta etapa de DA el moment on s’han aplicat retallades destacades. Per exemple en farmàcia, on bona part dels medicaments d’ús quotidià han deixat d’entrar per la CASS. O en pagament de prestacions quan s’ha reduït el percentatge que es retorna en algunes especialitats, s’han abaixat els preus d’actes mèdics i s’han instaurat controls obligatoris en les proves més cares. En paràmetres de població, envelliment i prestacions, no té cap sentit. Les accions empreses eren suficients per aturar l’increment uns anys fins que l’envelliment hagués tornat a tirar del carro del dèficit. Com s’explica que hagi augmentat un 23% la despesa, amb prop de 30 milions d’euros més? Les dades ho aclareixen. És una combinació entre la pujada constant de despesa de l’hospital i el SAAS –difícilment justificable en termes sanitaris– i un augment persistent dels actes mèdics per part dels professionals liberals i del mateix hospital. En cinc anys, el nombre de professionals sanitaris ha pujat molt, sobretot en algunes especialitats, com ara fisioteràpia i odontologia. La despesa creix al ritme de les noves incorporacions. Més professionals, més actes mèdics, encara que la població fins i tot disminueixi algun any. Tots s’ho fan per generar prou recursos. Menys pacients per professional, més actes (o més cars) per pacient. El problema no és el model. És el descontrol, la barra lliure i la incapacitat de la CASS, el SAAS i el Govern de parar els peus a l’hospital i als professionals liberals que sobrefacturen.\n#1 Més metges i més cars\nTotalment d'acord. Entre altres cal veure l'Hospital, no s'ha parat mai de contractar, els metges poden arribar a cobrar fins a 3000€ per fer una guardia des de casa un cap de setmana, els seus salaris són desorbitats, poden anar dels 5000€ als 25000€ al mes, i a sobre no es pot dir que treballin bé. Corrupció, ...


ONDARA INICIA EL PROCÉS DE FUSIÓ DE LES EMPRESES MUNICIPALS – LA VEU D'ONDARA\nONDARA INICIA EL PROCÉS DE FUSIÓ DE LES EMPRESES MUNICIPALS\nEls empleats de les empreses municipals PIMON i SINMA ja han sigut informats de la fusió, amb la que mantindran tots els seus drets laborals actuals\nL’operació s’entén per l’Ajuntament d’Ondara com una mesura d’eficiència dels recursos públics i una aposta per l’estabilitat pressupostària\nOndara, 08.06.18. Ahir va ser aprovat en el Consell d’Administració de les empreses municipals d’Ondara SINMA i PIMON, l’inici del procés de fusió d’ambdós empreses, que es preveu siga efectiu en data 1 de gener de 2019. El següent tràmit que s’ha de seguir serà el seu pas per la Junta General de les empreses municipals. El procés es durà a terme al llarg dels pròxims mesos. Els treballadors d’ambdós empreses municipals ja han sigut degudament informats de la fusió per la direcció de les empreses.\nLa fusió de PIMON i SINMA permetrà acabar amb les duplicitats administratives que suposa tindre dues entitats municipals en compte d’una, i reduirà d’aquesta manera costs i processos. En canvi, la fusió no afectarà els treballadors d’ambdós empreses municipals, que mantindran totes les seues condicions laborals, incloent-hi el seu salari i la seua antiguitat en les empreses, i incrementaran la seua seguretat laboral després de la fusió.\nL’Alcalde d’Ondara, José Ramiro, i el Regidor delegat de les empreses, Francesc Giner, han argumentat que en pertànyer ambdós societats mercantils en la seua integritat a l’Ajuntament d’Ondara, cal considerar aquesta operació com una “mesura d’eficiència dels recursos públics”, i com una “aposta per l’estabilitat pressupostària.” En el Consell d’Administració de les empreses celebrat ahir, el PP va votar en contra de la fusió.\nL’Alcalde, José Ramiro, ha matisat que el procés de fusió és “una decisió pensada per a l’estabilitat i seguretat dels treballadors i treballadores de les empreses, que passaran a formar part d’una empresa més gran i estable, amb més capacitat per a afrontar d’una millor manera els serveis municipals que dia a dia se li encomanen”; afegint que “suposarà un estalvi en el cost polític i administratiu, ja que no es mantindran, per exemple, les assistències de dos consells d’administració o dues juntes generals, sinó només de u, i també s’estalviarà en una notaria, un registre, una comptabilitat, etc”.\nSegons ha indicat el gerent de les empreses municipals PIMON i SINMA, Jordi Serra, entre els motius econòmics que motiven aquesta fusió destaca la simplificació dels processos administratius i de gestió, comercials i societaris; l’aprofitament de sinergies en l’activitat exercida per les dues societats; la reducció dels costs operatius i de l’estructura organitzativa, així com evitar la duplicitat d’òrgans d’administració; i l’eliminació (si és el cas) de crèdits o operacions financeres internes, optimitzant els recursos financers del grup. A més, amb la fusió s’aconsegueix simplificar la gestió comptable i fiscal de les empreses municipals, al mateix temps que una simplificació en el compliment de la normativa sobre Contractes del Sector Públic, i de la normativa sobre Transparència. També implica aconseguir un augment de la capacitat per a, si és el cas, escometre noves inversions.\nEn relació amb la plantilla de treballadors d’ambdós empreses municipals, ha destacat que s’incorporaran a la nova empresa resultant després de la fusió en les mateixes condicions en què venien desenvolupant la seua labor, amb ple i escrupolós respecte a la totalitat dels seus drets i obligacions, per resultar, a més, obligatòria en virtut del que disposa l’Article 44 de l’Estatut dels Treballadors per als supòsits de successió d’empresa. S’entén que, per a ambdós plantilles (tant la de PIMON com la de SINMA), l’operació suposa un augment de la seua seguretat en el treball, en la mesura que els objectius econòmics que es persegueixen redunden en la viabilitat a llarg termini de la societat resultant, i, per tant, dels seus llocs de treball.\nLa plantilla de SINMA (empresa encarregada de la recollida de residus i neteja viària) està integrada per 13 persones, mentre que en el cas de PIMON, la plantilla està integrada per 28 persones amb contracte fix, que es distribueixen en diferents serveis (piscina, ràdio, escoleta, brigada, serveis generals). A més, compta amb les contractacions de duració determinada per a les escoles esportives (amb contractacions vinculades al calendari esportiu) i per a les escoles d’estiu (en ambdós casos varien anualment en funció de les necessitats).\n← LA REGIDORIA D’AGRICULTURA D’ONDARA INFORMA…


Gratuïtat de matrícula per a fills i filles del personal de la concertada » educaccio.cat\nEstàs a:Inici»Privada»Gratuïtat de matrícula per a fills i filles del personal de la concertada\nBy Fundesplai on\t 17 de maig de 2017 0 Comentaris\nCalendari de sol·licitud de places gratuïtes:\nEduació Infantil, Primària i ESO: fins el 23 de juny\nBatxillerat i Cicles Formatius: fins el 17 de juliol\nPassat aquest període, el centre haurà de resolde les sol·licituds abans del dia 8 de setembre. La resolució haurà de ser comunicada per correu al sol·licitant.\nRecordeu que en cas d’igualtat de condicions, el centre podrà proposar a les sol·licitants que el cost dels alumnes que superi la xifra sigui repartit entre tots els beneficiaris que gaudeixin d’aquest dret. En cas que no hi hagués acord, la direcció del centre resoldrà atenent criteris socioeconòmics i al principi d’equitat.\nEn cas de disconformitat amb la decisió de la direcció del centre, la sol·licitant podrà presentar reclamació abans del dia 26 de setembre davant de la Comissió paritària que assumeix funcions de Comissió de places gratuïtes que figura a l’Annex 3 del conveni col·lectiu.\nLa Comissió paritària, un cop sol·licitada la informació que cregui oportuna a les parts afectades (sol·licitant i centre educatiu), resoldrà com a molt tard el dia 9 d’octubre atenent al principi d’equitat.\nLa resolució de la Comissió paritària serà vinculant per ambues parts i les hi serà comunicada.\nSi teniu dubtes, consulteu el vostre permanent de zona o truqueu a la Federació d’Educació, 93 481 28 42\nVINE I LLUITA AMB CCOO!\nEntrada anteriorConcurs trasllats 2017/18: Resolució DEFINITIVA (Primària)\nEntrada següent Si no es modifica el projecte de Pressupostos Generals de l’Estat, es podria comprometre la continuïtat del personal temporal a la universitat\nEtiquetes: CONCERTADA, centres concertats, RETRIBUCIONS CONCERTADA\nLink de la imatge: https://educaccio.cat/wp-content/uploads/2017/05/matrC3ADcula.jpg


Andilla reuneix grans xefs en el seu segon Concurs Gastronòmic Valencià de la Tòfona – tucomarca.com\nHomeSeccióAgendaAndilla reuneix grans xefs en el seu segon Concurs Gastronòmic Valencià de la Tòfona\nAndilla reuneix grans xefs en el seu segon Concurs Gastronòmic Valencià de la Tòfona\n14 gener, 2019 administrador Agenda, Andilla, Els Serrans, La Comunitat, Oci i Cultura, Secció, Villar del Arzobispo 0\nCartel dela iniciativa.\nL’edifici Veles e Vents, situat a La Marina de València, acull aquest dilluns 14 de gener la celebració de la segona edició del Concurs Gastronòmic Valencià de la Tòfona d’Andilla, que reunirà una important selecció de xefs nacionals per a oferir les seues creacions culinàries a partir de la tòfona negra d’hivern (tuber melanosporum) com a principal ingredient.\nUna aposta gastronòmica que ve de la mà de l’Ajuntament d’Andilla, municipi de la Serrania valenciana que ha decidit posar en valor a tots els nivells la tòfona negra, un producte autòcton i un dels grans tresors de la localitat.\nEl Patronat de Turisme de València i el programa turístic i gastronòmic “Del Tros al Plat” recolzen un any més el certamen, que valora la tòfona d’Andilla com a element dinamitzador i promotor de desenvolupament d’aquest territori de l’interior valencià.\nUn total de sis cuiners professionals procedents del sector de la gastronomia i l’hostaleria de tota Espanya, seleccionats com a finalistes de més d’una trentena d’inscrits, oferiran a convidats i jurat les seues receptes exclusives elaborades amb la tòfona com a ingredient principal.\nFernando Ferrero, de La Marítima ” Grupo La Sucursal”, Valencia\nTot ells mostraran no solament el millor de les seues creacions culinàries sinó que lluitaran, a més, per aconseguir algun dels tres premis que l’organització ha preparat per a l’esdeveniment, que sumen fins a 1.700 euros per als tres primers classificats (1000€, 500€ i 200€). A més, el guanyador del certamen podrà participar amb una ponència sobre la Tòfona Negra i un showcooking en ‘Gastrónoma 2019’.\nEl jurat estarà compost per alguns dels grans experts de la cuina valenciana: Begoña Rodrigo, de la Salita Restaurant; els crítics gastronòmics Sants Ruiz i Pedro García Mocholí; la cronista gastronòmica Michelle Bensadon i Evarist Caselles, director del Patronat de Turisme de València.\nEl II Concurs Gastronòmic Valencià de la Tòfona d’Andilla permetrà, a més, assaborir maridatges especials de tòfona amb diversos elements culinaris, com la cervesa (Amstel Oro), formatge (Solaz), pernil (Redondo Iglesias) o cava (Brut Nature de Vegamar).\nEl certamen comptarà amb la presència també de representants Turisme Comunitat Valenciana, de la Generalitat Valenciana i del Patronat de Turisme de la Diputació de València.\nL’esdeveniment serà el preludi d’una altra de les grans cites que aquest mes de gener ofereix el municipi d’Andilla: la II Fira Valenciana de la Tòfona-Fivatruf, que se celebrarà en la localitat serrana els dies 26 i 27 de gener de 2019.\nEl CD Bunyol s’imposa al Sant Marcel·lí remuntant al Beltrán (2-1)\nEl col·legi Joaquín Muñoz de Turís participa per primera vegada en l’autonòmic d’esport d’orientació\nL’IVCR + i restaura dos llenços de l’Església d’Andilla signats per Juan Ribalta\n27 agost, 2018 administrador Andilla, Els Serrans, La Comarca, Oci i Cultura, Pintura, Secció 0\nPost també disponible en: CastellanoL’Institut Valencià de Conservació, Restauració i Investigació (IVCR + I) ha iniciat la restauració de dos grans llenços procedents de les antigues portes del retaule major de l’Església Parroquial de l’Assumpció […]


Preromànic - romànic. Sales 1 - 4\nL’absis de Pedrinyà és un dels exemples més rellevants de pintura mural que es conserva al museu. Datat del segle XII-XIII, està composat per tres registres. La volta està presidida pel Crist en Majestat envoltat dels símbols dels quatre evangelistes. A sota s’hi representen les escenes successives del misteri de l’encarnació: l’anunciació a Maria, la visitació, el naixement i l’anunciació als pastors.


Publicat per Helena Bonals a dissabte, de juliol 20, 2013\nKRT 20 de juliol de 2013, a les 12:38\nLa foto correspon a l'estelada humana que es va fer el passat 28 de juny a Igualada, amb 2.014 persones. Vegeu-ne aquí un vídeo:\nTambé se'n va fer una a Manresa el 7 de juliol, amb unes 4.000 persones. Abans, l'octubre de 2012, a Vic havien fet una estelada de llum, amb 7.000 espelmes.\nSón indicadors que el país es mou "i en som molts més dels que ells volen i diuen". Ara toca fer la Via Catalana l'Onze de Setembre. I també, al nostre modest nivell, la Cadena de Blogs.\nEns en sortirem, reeixirem!\nHelena Bonals 21 de juliol de 2013, a les 10:21\ntinc moltes ganes de ser a la Via Catalana de l'Onze de Setembre.\nSergi 20 de juliol de 2013, a les 12:54\nM'agrada que el procés s'estigui vehiculant a través d'iniciatives pacífiques, festives, en positiu i amb molta participació popular. Això no impedeix que els de sempre ho comparin amb el nazisme però sí que estableix unes bones bases perquè els ciutadans entenguem com serà aquest camí. És com tu dius i com diu la foto: amb colors, amb seny i amb passió.\nHelena Bonals 21 de juliol de 2013, a les 10:23\ncomparar l'independentisme amb el nazisme només ho pot fer un feixista.\nCarme Rosanas 20 de juliol de 2013, a les 13:59\nTenim el vídeo al Blog -Via. Bell i sublim, com s'escau a aqeuet blog i com el nostre somni!!!\nJa me'l miraré, el vídeo, Carme.\nXeXu 20 de juliol de 2013, a les 16:16\nQuan convé, sabem demostrar el que volem, fer sentir la nostra veu.\nHelena Bonals 21 de juliol de 2013, a les 10:24\nen sabem i molt de fer sentir la nostra veu!\nJordi Solà Coll 20 de juliol de 2013, a les 18:46\nMai més res no serà igual, només cal mirar endavant...\nés una revolució pacífica!\nConsol 20 de juliol de 2013, a les 22:12\nUna estelada feta amb un mosaic de persones és una metàfora de com hem de construir el país.\nHelena Bonals 21 de juliol de 2013, a les 10:26\nque maco això que dius!\nCAPITÀ TIRANYA 21 de juliol de 2013, a les 12:36\nFETS A CAPRITX 21 de juliol de 2013, a les 19:06\nJo tambè tínc moltes ganes de star al dia 11..\nIncògnita de com les persones farem costat a la causa.\nHem de demostrar no sols a Spnya , si no al món sencer la voluntat de ser nosaltres mateixos.\nSílvia 21 de juliol de 2013, a les 19:19\nQuanta força que té aquesta imatge, tanta com les teves paraules!\nM. Roser 23 de juliol de 2013, a les 20:22\nUna foto preciosa, per l'estètica i el simbolisme, podria ser a qualsevol plaça dels nostres pobles...Això és la demostració més palesa, que entre tots podem fer grans coses.\nAl dijous al vespre, aquí a Esplugues, encerclarem el centre del poble, i farem una gran rotllana lluminosa, perquè cadascú, deixarà una espelma...\nHelena Bonals 23 de juliol de 2013, a les 20:25\nFelicitats, M. Roser! M'agraden molt aquestes manifestacions pacífiques.


El Govern descarta de moment la vacunació contra la Covid-19 en e\nMemòries d'arxiu: L'altra cara de la lluna, amb Fèlix Canet: Jordi Boixader\nEl Govern descarta de moment la vacunació contra la Covid-19 en els nens entre 5 i 11 anys\nNoticies » Societat 13 de setembre, 2021\nEl cap de Govern, Xavier Espot, descarta de moment la vacunació contra la Covid-19 en infants d'entre 5 i 11 anys.\nAixí ho ha assegurat aquest dilluns en una entrevista al programa Els matins de la Nacional. En aquest espai d'RNA Espot ha afirmat que "de moment ni tan sols ens ho plantegem", tot i que no tanca la porta a aquesta opció "perquè tot és possible".\nEl que sí que veu necessari és la vaccinació als menors d'entre 12 i 15 anys, i convida les famílies a protegir aquests nens "si el metge de capçalera no hi veu cap impediment". "És una forma d'immunitzar-los i col·laborar en el retorn a la normalitat en l'àmbit escolar".\nNo tanca la porta a restriccions a l'hivern per a persones no vacunades\nEl cap de Govern ha insistit de nou en la importància que la població se sumi a la campanya de vacunació, gràcies a la qual, ha dit, la situació de la pandèmia actualment és molt millor. En aquest sentit tampoc descarta restriccions, sobretot a l'hivern, per a aquelles persones que no tinguin la pauta completa.\nTot i defensar molt més la pedagogia que els càstigs, Espot sí que demana fer una reflexió. Argumenta que "el que no es pot és voler-ho tot: no voler-se vacunar i no voler restriccions" perquè "el dret a la llibertat no és il·limitat, sobretot quan xoca amb el dret a la llibertat i la salut dels altres".\nPer aquest motiu defensa que "en algun moment, si és absolutament imprescindible, alguna restricció s'haurà d'establir". Argumenta que "si volem que els residents estrangers puguin venir a Andorra i fer determinades activitats que generen riquesa i llocs de treball al nostre país, potser ens demanaran que apliquem una sèrie de mesures que ells també estan aplicant". El cap de Govern ha posat com a exemple els restaurants i l'oci nocturn, que "podrien demanar legítimament obrir (en cas de l'oci nocturn) i que s'acabessin els límits d'aforament a canvi d'acreditar la vacunació amb doble pauta".\nEntrevista completa al cap de Govern, Xavier Espot, a Els matins de la Nacional:\nEl Cafè dels matins: entrevista a la ministra de Cultura i Esports, Sílvia Riva\nDia E: Ramon Aranda i Maeva Estevez\nVÍDEO: El cafè dels matins amb Marisa Santos i Carla Guinot les n\n23 positius de coronavirus en dos brots a les escoles andorranes de Sant Julià i la Massana\nEl FC Andorra ha de pagar 218.000 euros a l'expresident Lluís España\nLes comissions bancàries als comerços per pagaments amb targetes de crèdit estrangeres seran fins a un 30% inferiors a partir del novembre\nEl professionals liberals demanen canvis a la lesgislació abans de tancar cap acord amb la UE


PINNAE | PANTOPOS, Sistematúrgia\nLa Fundació Pinnae, l’Ajuntament de Vilafranca i l’artista Marcel·lí Antúnez, us conviden a la inauguració de l’exposició: PANTOPOS, Sistematúrgia.\nAquesta exposició recull d’alguns dispositius, instal·lacions i dibuixos que sintetitzen el seu treball i la seva metodologia, la Sistematúrgia. El cor del seu treball és l’art d’acció. Les seves accions són integradores i tecnològicament interactives. Així doncs, en tant que integradora i interactiva, aquesta pràctica s’ha desplegat a altres formes que inclouen el dibuix, la instal·lació o els dispositius robòtics.\nEl dibuix com a pensament creatiu, com a escenari o com a dibuix arrel. La instal·lació interactiva com a sistema per obrir la interactivitat a l’espectador.\nEls dispositius robòtics com a instruments o personatges de les seves accions però també com escultures. Al marge de la seva funcionalitat inicial, aquests elements tenen una vida pròpia a l’exposició, i serveixen no només per justificar el seu origen sinó també per il·luminar el seu univers.\nL’exposició tindrà lloc el divendres 17 d’abril de 2015, a les 7 de la tarda, a l’Aula de Cultura del Fòrum Berger Balaguer, on intervindrà el mateix artista, fent una breu introducció a la seva obra.


Diari d'un aspirant a corredor: 2011\n-La meua quarta marató, i la primera que no faig a Barcelona i, sinzerament, per molt que en València hagen canviat de data, que hagen montat la "llegada mágica" i hagen volgut augmentar molt la participació i el nivell dels corredors d'èlit, en aspectes d'organització, encara els queda molt per aprendre.\nM'havia apuntat a aquesta carrera amb Fernando, que venia de fer la de Chicago, i, tots dos, veníem amb la idea que ací l'ambient seria molt més fluix i ens costaria molt més arribar al final i, er desgràcia, no ens vam enganyar.\nA les 9 e dona l'eixida just davant del Museu Príncipe Felipe. La veritat és que recorda a l'eixida de la Marató de New York, però supose que aquella déu ser prou menys caòtica. Sense saber ni com, ens hem trobat al calaix de 3h30' i la gent nerviosa perquè no cap comença a apilotar-se. Ens posem nerviosos, eixim d'allà i ens posem tranquil·lament al final. A les 9, amb una gran traca, que déu de deixar ben sorpresos els estrangers que hi ha, que no són pocs, es dóna l'eixida.\nComencem a un ritme suau, per arribar a la meta sobre les 4 hores i anem recorreguent els diferents barris de València, amb molta menys animació de la que ens agradaria, només els diferents grups de música, situats en diferents punts de la cursa, però poc acompanyats, i un fantàstic gurp de barrufets, els components d'una falla, disfressats, que animen amb moltes ganes. Passem per la mitja marató amb un temps de 1h58'30'', si el mantenim, complirem l'objectiu. De moment estem molt fresquets, però preocupats perquè als avituallaments només donen aigua, no en falta, però res de sòlid ni de begudes isotòniques.\nVan passant els quilòmetres i les sospites es confirmen, només aigua, jo comence a sospitar que, com estic avituat a acabar amb rampes, això ho puc acabar pagant. Al quilòmetre 29, després d'haver passat un parell de túnels, que amb les pujades i baixades ja m'han fet sentir els músculs carregats, passem les torres de Serrans, un punt on hi ha prou animació, entre d'altres, la meua família, em fa il·lusió, a més encara em trobe prou bé. Al quilòmetre 32 comence a tindre rampes als bessons, estire una mica i continue, encara amb Fernando, però van repetint-se i li dic que se'n vaja que ja vorem com arribe. Els últims 10 quilòmetres són una agonia per mi, estic bé físicament però cada 300 metres més o menys he de parar a estirar perquè tinc rampes als dos bessons, perc el compte de les que tinc, però excessives.\nPatint i veient com vaig fracassant en els meus objectius: el primer, millorar la meua marca de 3h56'; i el segon, baixar de 4h, em centre en el tercer objectiu, acabar-la per poder dedicar-la. Al final el meu temps serà 4h08'36'', molt lluny del guanyador, el kenià Isaiah Kiplagat Kosgei, amb un temps de 2h07'59''. Fernando sí aconsegueix l'objectiu de baixar de 4 hores: enhorabona!.Al quilòmetre 41, en la baixada al riu, em dóna la sensació que vaig a desmontar-me, però aguante. Poc a poc, arribe al final, una arribada espectacular, però que per mi no ho és tant, m'he passat tot l'estiu correguent per ací. A pesar del dolor de cames i el cabreig terrible amb l'organització pel tema de l'avituallament, em centre en la recta final, veient com la gent no para d'aplaudir, com poc a poc vaig emocionant-me i com, al passar la meta, amb llàgrimes als ulls, mire al cel i pense: "Va per tu, papà. Gràcies per tot, allà on estigues".\nPublicat per Rafa Faus García a 18:51 Cap comentari:\n-Era la segon volta que feia aquesta cursa i, no sé per què, em sembla que no serà l'última. Vaig córrer fa dos anys i, per diferents motius, la impresió no va ser molt bona, però aquest any, he gaudit molt i des d'ací aprofite per felicitar l'organització, tant pels avituallaments, abundants i sense aglomeracions com pels molts punts d'animació, que s'agraeixen molt en els moments de cansament.\nL'eixida es dona a les 9 i mitja des de fora de la pista d'atletisme. Fa dos anys, encara s'eixia des de dins, però l'alta participació, 2500 inscrits i uns 2000 participants, fa que això siga impossible. Estic amb el meu cosí Vicent i un amic d'ell fins que comença la cursa però decidisc eixir sol per anar al meu ritme. Als primers dos quilòmetres hi ha molta aglomeració de gent i es fa difícil córrer, però ja em va bé per no precipitar-me en el ritme. Tenia el record d'haver passat molta calor fa dos anys i que no havien donat prou aigua, però avui el clima és ideal i al quilòmetre 3 ja veig un parell de voluntaris amb patins i aigua per si algú ja en necessita. A part dels punts d'avituallament normals, als quilòmetres 5,10,15 i 20, en altres punts apareixen aquests voluntaris per si hi ha necessitats extres, molt bé.\nDesprés d'un començament prou animat, eixim de Gandia i ens dirigim cap al grau on, a l'entrada, molta gent i molta animació, però per tot el passeig marítim, es troba a faltar una mica més de calor de la gent. Només un grup de músics que estan tocant i s'agraeix molt, perquè és una recta molt llarga, que es fa primer d'anada i després de tornada i es fa un poc pesat.\nDesprés d'uns 12 km, abandonem la platja i, per camins entre bancals, tornem cap a Gandia, un altre tros un poc pesat perquè difícilment pot haver gent animant en aquesta zona, però córrer entre tarongers, per als que normalment no tenim l'ocasió, és agradable. Tornem a entrar en Gandia i, a diferència del recorregut que jo havia fet, que anava pel polígon, es corre per carrers tot el tros que queda. Primer a Benirredrà, on semblava que la cosa anava a ser un poc sosa, però hi ha una banda de música que anima molt. Després es corre pel centre de la ciutat fins arribar a la pista d'atletisme, en la qual està situada la meta, una arribada molt xula, a la que arribe un poc justet, supose que algo deshidratat, i no per falta d'aigua, però content, amb un temps de 1h48'06'', en una cursa que ha guanyat Ouais Zitane, del c.c. Garbí amb un temps de 1h5'48''.\n21º Medio maratón de Valencia\n-Tercer any seguit que vinc a córrer aquesta cursa i, de nou, amb companyia diferent. Aquest any amb Gabi, Fernando i Maria. Una hora abans ja estem allà, per evitar problemes, però el pàrquing és molt gran i sembla que no hi haurà molts. Com que plou, no podem escalfar massa, símplement esperem. Quan ja falta poc, ens dirigim a l'eixida, a l'avinguda del Port, diferent a la dels anys anteriors, perquè aquest any han canviat el recorregut, un encert en la meua opinió.\nA les 9 i mitja es dóna l'eixida i comencem a córrer per l'avinguda del port fins l'Alameda, per tornar per Blasco Ibáñez i passar paral·lels al que serà la meta, quan portem poc més de 9 km. Els avituallaments a la cursa estan ben organitzats, no hi ha massa aglomeració i hi ha prou per tots. L'ambient a la cursa també és prou bo, molta gent, més de 8500 i un ambient molt sa, però com cada any, fora de la gent que corre, es troba a faltar molta animació. Tornem a passar per l'Alameda (segona vegada) i fem un llarg tros pel riu per creuar i entrar al centre de la ciutat. Al carrer la Pau passem pel quilòmetre 15, just el punt en que comence a trobar-me malament, no sé si per deshidratació com sempre o perquè el ritme de 5.05 que hem portat fins ara era massa per mi. Quan travessem la plaça de l'ajuntament, Gabi i Fernando, que tenen molt més ritme se'n van i em quede sol baixant un poc el ritme. Em torne a trobar amb ma mare i Laura, que són el meu públic en aquesta cursa i m'animen. Queden 4 quilòmetres per la meta, que seran de pur patiment, però bueno, això ja no és res. Baixe un poc el ritme. Creuem el riu pel pont de les flors i eixim a l'alameda per tercera volta, un aspecte a criticar a la cursa. Anem fins el final passant pel costat de la ciutat de les arts i ens dirigim tranquil·lament a la meta, davant del port de València, com cada any, però entrant en sentit contrari a l'any anterior. Menys mal que han eliminat el tros del circuit de la fórmula 1. Arribe amb un temps de 1h51'04'' ben cansat, en una cursa que ha guanyat el keniata John Mawangangi amb un temps de 59'45'' i on els meus companys han fet 1h45', el meu objectiu ja no sé si a mig, curt o llarg plaç.\nPublicat per Rafa Faus García a 9:22 1 comentari:\nPublicat per Rafa Faus García a 1:24 Cap comentari:\n-La meua primera intenció era córrer la cursa dels bombers el diumenge dia 10, però vaig arribar tard a la inscripció i em va fer gràcia el fet de córrer una mitja un dissabte per la vesprada. Amb el que no comptava, era amb que faria una calor terrible este cap de setmana en concret.\nA les 3, quan eixia de casa per agarrar el tren, ja estàvem a més de 30 graus. A l'arribar a Cunit, la temperatura era un poc més suau, però tampoc molt. La cursa estava prevista per les 17.30, però com que abans estaven totes les curses de xiquets, no comencem fins prop de les 18. L'organització està molt bé, ja que som pocs participants i ni el guardarroba ni l'entrega de dorsals estan gens saturats, no crec que arribem als 300 participants.\nAl començar la cursa, per culpa de ser tant pocs, isc molt més ràpid del que inicialment esperava. És un circuit de dos voltes, que passa per molts carrers de Cunit, molt solitari i amb molt poc ambient. L'únic tros un poquet més agradable és el tros del passeig marítim on, la gent que aprofitava el calor per anar a la platja, tot i estar encara començant abril, anima un poc l'ambient de la cursa. A més, el recorregut ens guardava una sorpresa. En faltar 2 km per acabar la volta, una pujada prou dura, que es passa bé, però ja fa preveure que a la segona volta es farà ben llarga. Passe per meta amb 53.30, si haguera aguantat el ritme, faria 1h47', que per mi ja estaria molt bé, però ja sé que no el mantindré, de fet ja he baixat prou el ritme durant la primera volta. La segona volta se'm fa eterna, la primera meitat molt bé, però els últims 5 km de cursa els vaig veient passar esperant el següent, la calor m'ha deixat tocat i sense ganes de fer un sobre esforç per guanyar com a molt un parell de minuts. Amb això arribe a la meta amb un temps de 1h52'54'', que és més o menys el que esperava fer abans de començar, però prou més lent que el que m'havia imaginat quan portava 5km de cursa i anava molt i molt bé. Supose que amb aquesta cursa s'han acabat per mi les mitges fins després de l'estiu, però ja veurem que ix.\nPublicat per Rafa Faus García a 1:12 Cap comentari:\n33ª Cursa del Corte Inglés\n3 d'abril de 2011:\nJa des del tren que ens porta a Plaça Catalunya es veu l'ambient impressionant que envolta aquesta multitudinària cursa. 58847 inscrits, gent de totes les edats i condicions, alguns amb intenció de córrer i altres amb la de caminar, però tots amb la de participar d'esta festa de l'esport.\nLa sortida es dóna a les 9.30 des del Passeig de Gràcia. Davant de tot està la gent amb xip que va a disputar la cursa, i desperdigats per darrere, ocupant una bona part de la Plaça Catalunya estem la resta. És la segona volta que faig esta cursa. En la primera, tenia la intenció de córrer i vaig acabar amb prou mala llet, perquè era gairebé impossible, molta gent caminant i moltíssima gent per avançar, la qual cosa resulta quasi impossible. Avui he vingut amb Laura, amb la idea de caminar i córrer el que es puga però sense pressa. A la sortida hem quedat amb Clàudia i Àlex, que tenen més intenció de córrer, però de moment eixim tots junts a vore què passa.\nQuan passem per l'arc d'eixida, ja ha passat més d'un quart d'hora, i difícilment podem fer algo més que caminar ràpid. Agarrem el carrer Aragó i seguim anant poc a poc fins la Plaça d'Espanya. Des d'allí, la pujada a Montjuic, on ja es pot córrer, perquè tot i que la majoria de gent camina, hi ha més facilitat per avançar, encara que la pujada és dura. Clàudia i Àlex es separen i ens esperen amb aigua, que va molt bé per seguir la pujada, però ja després se'n van per davant, perquè nosaltres pugem ben poc a poc.\nArribem a l'estadi i allà es fa uns tap que ens té més de 10 minuts parats i caminant molt poc a poc, arribant fins i tot a agarrar un poc de fred.\nQuan eixim d'allà, una pujada curteta i ja baixada fins la meta. Correguem un poc més ràpid i, faltant poc per la meta, ens trobem amb Maria, Mariano i Carmen, que estan fent la cursa caminant. Arribem a la meta de Plaça Catalunya quan el temps marca quasi dos hores, que realment és molt menys, però avui el temps era lo menys important.\nPublicat per Rafa Faus García a 0:49 Cap comentari:\nVII Sant Silvestre isòcrona Montecarlo Runners (Sabadell)\n-Aquest és el quart any seguit que faig una Sant Silvestre, i cadascuna d'elles en una ciutat diferent, però aquesta ha estat la més curiosa de totes, per una banda, per lo familiar que resultava, poc més de 200 participants, i per una altra banda per la característica que el seu nom indica, una "cursa" (i ho escric així perquè era no competitiva, sense guanyadors ni perdedors) isòcrona, és a dir, on el que tots fem igual és el temps, i no la distància. Tots hem de córrer 50 minuts, i cadascú la distància que puga, baixem pel riu i, quan creiem que hem de fer mitja volta, tornem, perquè la sortida i l'arribada estan al mateix lloc, la qüestió és que cadascú gira quan creu convenient. És una idea semblant a la relativitat d'Einstein, on el temps deixa de ser absolut per ser relatiu, però en aquest cas és la distància de la cursa la que passa a ser relativa.\nArribe a Can Jonqueres 20 minutets abans de que comence la cursa amb Laura, que finalment ha decidit no córrer, m'inscric en aquell moment, aquest fet ja indica que tindrem poques aglomeracions. L'ambient és bo, com el de les curses populars dels pobles. Un cohet indica que queden 10 minuts per la sortida, la gent ja va escalfant. Poc després, un altre cohet indica que queden 5 minuts i, finalment, un tercer fa que tots comencem a córrer, dins d'un ambient molt distès. Baixem pel riu Ripoll direcció Barberà, un camí que he recorregut moltíssimes voltes als meus entrenaments. Vaig a un ritme de aproximadament 5 minuts el quilòmetre, la qual cosa em permetria fer 10 quilòmetres, però com que l'anada és de baixada i la tornada de pujada, decidisc girar quan porte 24 minuts, per fer la tornada més tranquilet. Entre la pluja dels últims dies que han deixat el camí amb prou fang, el pendent de pujada al tornar i que no estic en massa bona forma degut a la parada de quasi tres setmanes per una lesió, la tornada se'm fa prou dura, però arribe a la meta en un temps quasi just de 50 minuts, al igual que la resta de corredors.\nUna vegada a la meta, caldet calentet i sorteig de premis, pernils, viatges,... no ens ha tocat res, però tornem cap a casa contents per haver gaudit d'un ambient sa i haver-nos guanyat el sopar de cap d'any, que bé que el disfrutarem.\nPublicat per Rafa Faus García a 9:28 Cap comentari:\nVII Sant Silvestre isòcrona Montecarlo Runners (Sa...


El 5G i el futur de Barcelona - The New Barcelona Post\nAmpliar l’experiència d’usuari al teatre: el Liceu es connecta a la banda ampla\nEl Gran Teatre del Liceu millora l’experiència de connectivitat dels...\nSilicon Valley és jugar a la primera lliga i la...\nPer Marta Emerson\nPer Carlos Grau | 20 Febrer 2018\nEl desplegament progressiu d’aquesta tecnologia, el 5G, ens acosta a la Internet del futur i des de Barcelona comptem amb tots els ingredients per liderar aquesta evolució a nivell internacional\n© MANUEL BLONDEAU/AOP.PRESS/CORBIS VIA GETTY IMAGES\nL’arribada del 5G planteja una de les majors transformacions tecnològiques de les últimes dècades. Equiparable al pas de la telefonia analògica a la mòbil, el 5G permet la creació d’entorns intel·ligents i indústries avançades al servei dels ciutadans i dels sectors econòmics emergents. El desplegament progressiu d’aquesta tecnologia ens acosta a la Internet del futur i des de Barcelona comptem amb tots els ingredients per liderar aquesta evolució a nivell internacional.\nAmb l’objectiu de canalitzar tot el potencial del 5G i crear un entorn adequat per implementar solucions en aquest àmbit, des de la Fundació Mobile World Capital Barcelona conjuntament amb l’Ajuntament de Barcelona, la Generalitat de Catalunya, la Fundació i2CAT, el CTTC, la UPC i Atos hem posat en marxa la iniciativa 5GBarcelona. Aquest projecte ens ha de permetre fer de Barcelona un living lab 5G obert i neutral que, més enllà del desenvolupament pur d’infraestructures, plantegi un escenari on testar, pilotar i validar serveis i tecnologies 5G. Alhora, aquesta iniciativa també ha de proporcionar un estímul per a l’ecosistema innovador existent a la ciutat, ajudar a captar inversió estrangera, impulsar startups tecnològiques i facilitar el desenvolupament d’un teixit empresarial propi.\n5GBarcelona ja treballa en diferents escenaris que, per exemple, ens permetran entrar en un quiròfan connectat on els cirurgians col·laboren a distancia al fer una intervenció o veure com vehicles industrials connectats mouen terres en una obra civil de manera autònoma.\nPodem dir doncs que liderar el desenvolupament de la tecnologia 5G des de Barcelona ens permetrà implantar a la nostra ciutat solucions punteres amb Big Data, expandir la presència de vehicles connectats, potenciar l’ús de la realitat virtual o quotidianitzar la Internet de les Coses. De fet, 5GBarcelona ja treballa en diferents escenaris que, per exemple, ens permetran entrar en un quiròfan connectat on els cirurgians col·laboren a distancia al fer una intervenció o veure com vehicles industrials connectats mouen terres en una obra civil de manera autònoma. A nivell tècnic, l’arribada de les xarxes 5G permetrà una major capacitat i velocitat en l’ample de banda mòbil, comunicacions ultra fiables i de baixa latència, multiplicar per 100 el nombre de dispositius connectats a la xarxa i, per últim, la reducció d’un 90% del consum d’energia de la xarxa. En definitiva, aquesta aposta ens permetrà situar-nos al capdavant d’una nova generació de tecnologies mòbils.\nPer entendre millor les implicacions d’aquest canvi, veiem alguns exemples senzills. En obrir el navegador del nostre mòbil des del carrer sovint ens passa que triga uns segons fins que la pàgina comença a carregar, i en el moment que ho fa, la càrrega es completa ràpidament. Això no es deu tant a la nostra tarifa de dades o velocitat contractada, com als temps de resposta de les xarxes 3G i 4G que fem servir actualment. Aquest temps de resposta és la latència de la xarxa, que amb el 5G es retallarà dràsticament i obrirà noves oportunitats tant per a l’ús personal com empresarial de la mateixa.\nPer exemple, en l’àmbit de la gestió de flotes de vehicles, veurem com la reducció de la latència ens permet supervisar-los a distància o fins i tot, sense cap tipus d’intervenció per part de persones. De la mateixa manera, el 5G també comportarà canvis en la gestió de serveis municipals. Mitjançant la sensorització de les ciutats, els ajuntaments podran incorporar solucions vinculades a la Internet de les Coses, entre d’altres, als sistemes d’enllumenat, de regadiu o a la recollida de residus, tot oferint un servei personalitzat en funció de les dades recollides. Les possibilitats son tantes com puguem imaginar, com també ho són els reptes tecnològics que encara s’han de superar. Per això, una proposta com la de Barcelona és clau perquè la recerca en 5G trobi el seu espai en un entorn real, es pugui prototipar i validar amb garanties, i es puguin trencar les barreres existents entre el camp de la investigació i el comercial per oferir solucions aplicables a qualsevol àmbit de negoci.\nEn un entorn de màxima disrupció com l’actual, des de Barcelona hem de capitalitzar les oportunitats que ens brinda el 5G i ser conscients de les implicacions directes que pot tenir per al futur de l’economia. És fonamental que com a hub digital del sud d’Europa aprofitem l’impacte associat al desplegament de serveis 5G, que poden generar 130.000M€ anuals i la creació de 2,3M llocs de treball a tot el continent. Amb el desenvolupament de 5GBarcelona entre el 10% i el 15% d’aquestes magnituds pot repercutir en el nostre entorn i situar-nos com la tercera economia en 5G a nivell europeu.\nÉs fonamental que com a hub digital del sud d’Europa aprofitem l’impacte associat al desplegament de serveis 5G, que poden generar 130.000M€ anuals i la creació de 2,3M llocs de treball a tot el continent\n5GBarcelona neix amb els recursos i la voluntat de construir un projecte d’abast internacional, des de Barcelona i per al món, que maximitzi l’impacte de la tecnologia 5G en la ciutadania i l’empresa. Com a projecte de llarg recorregut que és, necessita ampliar progressivament el seu radi d’acció i sumar nous agents industrials a la iniciativa que permetin prototipar més solucions i aplicar-les a sectors específics de l’economia. Aquesta dinàmica és la que ens permetrà fer evolucionar 5GBarcelona, generar més pilots sectorials i convertir projectes d’investigació en una realitat per millorar el dia a dia de les persones.\nEn els propers mesos ja començarem a veure en què es tradueix 5GBarcelona i quines aplicacions tindrà aquesta tecnologia –de fet, dins el GSMA Mobile World Congress veurem els primers casos d’ús que es desenvoluparan. 5GBarcelona ens obre les portes a la Internet del futur i crea espais perquè tots hi puguem tenir presència. Preparin-se per viure, des de casa, una de les revolucions tecnològiques més grans dels últims temps.


Vídeo xat Stringtown - sales de xat a Roane county - Virginia occidental - Eua - Kangaroochat\nPàgina d'inici › Per país › Eua › Virginia occidental › Roane county › Vídeo xat stringtown\nVídeo xat stringtown Roane county > Virginia occidental > Eua\nPer fer nous amics, és molt important estar obert, i per posar-hi alguna voluntat i esforç per aconseguir-ho. Si vostè no sap com o on fer amics en la seva vida real, ho fan en el món virtual en primer lloc, en Vídeo xat Stringtown, i tractar de veure com va.\nHi ha una gran quantitat de llocs web per xatejar a internet, però igual que Kangaroochat ... cap! A la sala de xat Vídeo xat Stringtown, es pot parlar amb gent molt agradable de Stringtown, i per sentir-se acompanyat i acollit, alguna cosa característic d'aquest lloc.\nÉs una satisfacció poder oferir un dels millors i més divertida l'experiència de xat per als que volen conèixer gent nova de Stringtown, poseu amb 0 habitants. A què estas esperant? L'accés a aquest moment a la sala de xat Vídeo xat Stringtown i ens diuen més endavant, si no ha estat una de les interaccions més divertits d'un xat en línia que vostè ha vist mai.\ndomkastan- (Situat a 205.06 km)\ntoyerter- (Situat a 204.14 km)\nfrankz- (Situat a 283.35 km)\napolo8787- (Situat a 204.14 km)\nnjm86- (Situat a 204.14 km)\njdajda- (Situat a 204.14 km)\nala50- (Situat a 204.14 km)\nwhitleygage- (Situat a 227.93 km)\nyoungnasir- (Situat a 282.55 km)\nfrankz1- (Situat a 283.35 km)


Colau ajorna la votació del pressupost per obtenir suports | Catalunya | EL PAÍS Catalunya\nColau ajorna la votació del pressupost per obtenir suports\nEl govern municipal negocia per aconseguir portar els comptes al proper ple, tot i que sigui amb abstencions\nBarcelona 12 GEN 2018 - 17:12\tCET\nAda Colau parla amb Gerardo Pisarello. Albert Garcia\nLa negociació del pressupost 2018 de l'Ajuntament de Barcelona s'allarga més del que es preveia. El govern de l'alcaldessa Ada Colau i els grups municipals s'han vist durant aquesta setmana amb la intenció d'arribar a algun acord sobre les al·legacions que permetés salvar els comptes en la Comissió d'Economia de dimarts vinent. Però l'executiu ha comunicat avui divendres als grups que aixeca la resolució de les al·legacions de l'ordre del dia per allargar la negociació. La idea és intensificar les converses durant la setmana que ve per convocar una comissió extraordinària abans del dimarts 23, tramitar els pressupostos amb sís o, si això no pot ser, amb abstencions (que no tenen el mateix preu) i arribar a temps per portar els comptes a votació al ple del 26 de gener.\nFonts de l'Àrea d'Economia, que encapçala el tinent d'alcalde Gerardo Pisarello, expliquen que la seva intenció és arribar a un acord "el més ampli possible" i asseguren que en les al·legacions "no hi ha cap escull insalvable, perquè el pressupost és el que és, amb despeses i ingressos que són els que són". "Les diferències són polítiques", asseguren. De la mateixa manera, mantenen que en cap cas les negociacions a l'Ajuntament estan condicionades per les que està fent Catalunya en Comú al Parlament després de les eleccions del 21-D.\nColau podria aprovar el pressupost per segon any consecutiu sense suports, recorrent a la qüestió de confiança. Però després dels mals resultats de les eleccions i de la publicació de l'últim baròmetre, que dona la victòria a ERC en les municipals del 2019, a Barcelona en Comú no li interessa donar una imatge d'aïllament.\nMés enllà de contactes informals, Pisarello s'ha reunit oficialment amb el PDeCAT, Ciutadans, ERC i el PSC. Tant el grup que lidera l'exalcalde Xavier Trias com el regidor no adscrit, Gerard Ardanuy, són al radar del govern. Els seus vots serien suficients per aprovar els comptes. Els demòcrates solen dir que per ells no serà i les seves al·legacions demanaven sobretot aclariments sobre el projecte de comptes presentat. Ardanuy, que es reunirà dilluns amb el tinent d'alcalde, també es mostra obert a parlar.\nEl líder d'ERC al Consistori, Alfred Bosch, també es va oferir per parlar del projecte de pressupostos i es reunirà dilluns amb Pisarello per negociar partides concretes que puguin suposar una abstenció o un sí. Ciutadans ja ha dit que no donarà suport als comptes. I, per la seva banda, el PSC va advertir que no votaria sí després de la pujada de la T-10, tot i que es podria abstenire. Amb el PP i la CUP el govern no s'ha vist des d'abans de les eleccions del 21-D.\nColau negocia contra rellotge el pressupost d’aquest any\nVídeoAmigos, familiares y cientos de lectores con sus libros despiden a Almudena Grandes


Tornar a dur el mite de King Kong a la gran pantalla era una tasca realment difícil ja que tothom coneix el goril·la més famós de la història del setè art i la darrera versió, dirigida per Peter Jackson fa 12 anys, ja era un prodigi a nivell tècnic. Malgrat aquestes dificultats inicials el director Jordan Vogt-Roberts se n’ha sortit i a més amb nota: ha aconseguit donar al simi una visió diferent i original, trets que a priori semblaven impossibles.\nLa novetat més destacada d’aquesta versió és la seva ambientació. Després d’un breu pròleg situat a la Segona Guerra Mundial, que serveix de presentació del protagonista, saltem a l’any 1973: la fi de la Guerra de Vietnam. L’expedició que es dirigeix a l’illa del títol està formada a parts iguales per civils (explorador, científics i fotògrafa) i militars. Aquesta dualitat permet que veiem dues pel·lícules en una. Després de l’arribada a l’illa i la primera trobada amb Kong (realment espectacular) el grup queda dividit i això ens permet dues línies argumentals ben diferents. D’una banda una proposta bèl·lica encapçalada per Samuel L. Jackson (que repeteix un personatge que li hem vist en masses ocasions), que amb tota la intenció recorda l’imaginari col·lectiu de films sobre Vietnam com ‘Apocalipsis Now’, entre d’altres; i per una altra cinema d’aventures d’aire clàssic amb uns convincents Tom Hiddleston i Brie Larson.\nEns trobem davant d’una proposta que t’atrapa des de l’inici i ja no pots desconnectar en cap moment gràcies a la seva perfecta factura tant tècnica (muntatge, so, efectes de so i efectes visuals) com visual (fotografia), així com pel seu ritme que no decau en cap instant del film i manté la tensió durant tot el metratge. Una excel·lent ració de cinema d’aventures i evasió, ideal per a deixar-se emportar pels diversos misteris que ofereix l’Illa de la Calavera sense pensar en res més. Entreteniment pur i de qualitat: absolutament recomanable.\nPrevious Post: « EL SR. HENRI COMPARTE PISO\nNext Post: EL FUNDADOR »


Expert Rafart Navès: EXPERT RAFART NAVÈS vs ST.LLORENÇ\nExpert Rafart Navès\nBenvinguts al bloc de l'equip més "catxondo" de la lliga comarcal.\nEXPERT RAFART NAVÈS vs ST.LLORENÇ\nAquest proper dissabte a les 17:30h al Municipal de Navès es disputarà el partit entre el Navès i el St.Llorenç.\nPer ara el St.Llorenç no ha guanyat cap partit dels dos que s'han jugat, per tant està per sota nostre en la taula. L'any passat va ser un dels rivals directes en la part baixa de la classificació, així, de guanyar-los, ja ens posaríem a 6 punts al mateix temps que no perdríem de vista el tren dels capdavanters.\nÉs molt important guanyar aquest cap de setmana per continuar augmentant la seguretat i la confiança en nosaltres mateixos, però sense posar-nos cap pressió, doncs encara és molt aviat i els errors es poden corregir sense problema.\nLa motivació, però, és màxima, ja que la victòria aconseguida la passada jornada ha inflat l'autoestima i esperem això serveixi per seguir donant alegries a l'afició, a l'equip i als patrocinadors.\nQuant al St.Llorenç s'ha de dir que és un equip incòmode ja que és molt irregular i sol treure punts d'on no n'hi ha i perdre'n d'inimaginables. Tant de bo demà passat no els donem opció a cap punt. Això dependrà, en gran part, del començament del partit. Com l'últim, la concentració ha de ser màxima i hem de sortir ben endollats. Aprofitant que el partit és a mitja tarda, la concentració de cara al partit és abans i la idea és ser al camp a punt per jugar a les 17:00h, mitja horeta abans per poder escalfar i estirar bé tot fent "rondos", "estrelles" i xuts a porta.\nAixí doncs, igual que la setmana passada, esperem poder fer una crònica positiva de l'enfrontament explicant una nova victòria.\nSort i molts gols!\nPublicat per Sulin a 15:05\nEtiquetes de comentaris: Avanmatx\nQui som i on passem!\nPlantilla, classificació, golejadors...\nQuin temps farà a Navès?\nEXPERT RAFART NAVÈS 2 - MONTMAJOR 3\nSolsona 4 Expert Rafart Navès 1\nSOLSONA vs EXPERT RAFART NAVÈS\nClínica Veterinaria 2 - Expert Rafart Navès 4\nUna imatge val més que mil paraules...\nRecurs a l'amonestació del Sulon\nEXPERT RAFART NAVÈS 6 - ST.LLORENÇ 4\nNo us podeu perdre\nConeix els Jugadors\nDecàleg segons el mestre\nLesions i baixes\nBlocs de gran interès\nFondistes del Solsonès\nEl racó del patrocinador\nEl mític porter del Tabola\nEl costat fosc del Marsupilami\nEl bloc del Yuyu\nEls 4 bojos\n"Pezezitos" si, gràcies\nViatjar i disfrutar sense parar


COM DESENFOCAR EL VOSTRE FONS A MICROSOFT TEAMS DURANT UNA TRUCADA PER AJUDAR A PROTEGIR LA VOSTRA PRIVADESA (O AMAGAR UN EMBOLIC!)\nDe vegades, quan esteu fent una trucada a Microsoft Teams, pot passar coses inesperades, especialment quan treballeu des de casa. Algú pot entrar a l'habitació i interrompre la trucada, o potser et trobes en un entorn estrany on potser no vols que altres vegin què passa en segon pla. No us cal que us preocupeu, però, ja que Microsoft Teams té una funció on podeu difuminar el vostre fons, centrar-vos i amagar-ho tot darrere vostre. A continuació s'explica com utilitzar-lo.\nHi ha dues maneres de configurar el desenfocament de fons a Microsoft Teams: abans d'una trucada i durant una trucada. Començarem abans d'una trucada. Per fer-ho, voldreu iniciar una reunió o unir-vos a una trucada. A la pantalla Uniu-vos ara, on trieu la configuració d'àudio i vídeo, haureu de notar una icona quadrada amb una persona al fons. És la tercera icona de l'esquerra i apareix just al costat de l'engranatge de configuració de la configuració de vídeo i àudio. Voleu fer clic en aquesta icona quadrada. Aleshores, a la finestra emergent de la dreta, hauríeu de veure una opció que diu Desenfocament . Feu-hi clic per aplicar-lo.\nAra, per l'opció d'activar el desenfocament de fons durant una reunió a Microsoft Teams. Amb aquest mètode, voldreu passar el ratolí a la part superior de la pantalla. Allà, veureu tres punts ( . . . ) A partir d'aquí, feu clic als tres punts i trieu Desenfocament . Per finalitzar, desplaceu-vos fins a la part inferior de la finestra i feu clic Aplicar .\nVal la pena assenyalar que la funció també pot no estar disponible per al vostre dispositiu específic. Si no veieu l'interruptor de commutació, probablement el vostre dispositiu no l'admetrà. Microsoft també té un avís i esmenta que el desenfocament del fons pot no impedir que la informació sensible sigui visible per a altres membres i participants de la reunió.\nDesenfocar el fons és només un truc fantàstic a Microsoft Teams per ajudar a netejar o amagar els embolics de fons durant les trucades. Microsoft també té una funció on vostè pot establir un fons personalitzat també en equips.\nAixò és tot inclòs a la nostra llista de trucs i consells sobre com podeu treure el màxim profit de les vostres reunions a Teams. També tenim altres guies i instruccions i articles de notícies relacionats amb els equips de Microsoft, així que no dubteu a consultar-ho i aviseu-nos si heu trobat útil la funció de fons blau deixant-nos un comentari a continuació.\neliminar el dispositiu del compte de Microsoft\nCom canviar la configuració de rendiment a Windows 10


Curs: Iniciació als aliments fermentats - Espai & Seny | Alimentació viva\nCurs: Iniciació als aliments fermentats\n16 de març de 2019 @ 10:00 – 13:30\nCan Pladevall s/n Gaserans (Girona)\n692 46 89 52\nAquest curs teòric es el primer mòdul del cicle de tallers de fermentats vegetals i begudes probiòtiques Espai & Seny. En ell s’estableixen les bases necessàries per poder realitzar qualsevol dels altres tallers pràctics, avançats i monogràfics.\n– Durant el curs els assistents rebran tota la informació necessària per entendre què són els aliments fermentats i quins són els seus beneficis, i per perdre-li la por a fermentar d’una vegada per sempre.\n– Després ens detindrem en la fermentació de vegetals, i parlarem de com dur-la a terme de manera segura i fàcil.\n– Us donarem idees per combinar els fermentats vegetals amb altres aliments en els vostres menús de cada dia, i també de com conservar-los.\n– Finalment, degustarem diversos fermentats ja preparats, la qual cosa ens ajudarà a familiaritzar-nos amb el seu característic sabor i, en el futur, saber si els nostres processos de fermentació s’han dut a terme correctament.


Manifestació espanyolista de policies a Barcelona per l'aniversari de l'1-O\nUna imatge de la manifestació de la Jusapol | Quico Sallés\nJusapol concentra unes 1.800 persones, segons la Guàrdia Urbana, per reclamar "l'equiparació"\nper Quico Sallés 29 de setembre de 2018 13:23\nUnes 1.800 persones. Aquesta és la xifra que ha informat la Guàrdia Urbana de participants a la manifestació convocada per Justicia Salarial Policial (JUSAPOL), la plataforma de policies espanyoles que reclama l'equiparació salarial amb altres policies, al centre de Barcelona. Una protesta que sobretot ha estat marcada per la data escollida -dos dies de l'aniversari del Primer d'Octubre-, pels incidents de l'inici de la marxa que ha acabat amb un detingut, pel to unionista de les consignes i per un dispositiu de seguretat extraordinari per part dels Mossos fins al punt que els efectius policials del CNP i Guàrdia Civil que es manifestaven han aplaudit a la Brigada Mòbil dels Mossos a la plaça Urquinaona. Una manifestació convocada a només dos dies de l'aniversari de l'1-O i que incloïa fer un homenatge als policies que van participar en l'operatiu que va deixar més de mil ferits entre la població civil.\nLa manifestació ja va començar amb recança. JUSAPOL va afegir a la convocatòria pública de la protesta l'homenatge als policies que van reprimir els catalans durant el referèndum. La manfiestació havia d'arribar fins a Sant Jaume. La protesta va activar les antenes del sobiranisme que va convocar una operació tap per ocupar la plaça. Interior va haver de canviar el recorregut de la marxa i preparar un complex operatiu per evitar la topada de les dues manifestacions. Tot i els esforços, la retirada dels acampats al final hi han hagut clatellots, només començar la protesta. Després de la batussa amb pintura inclosa, la manifestació ha començat i s'ha desenvolupat amb certa normalitat i amb un espectacular servei d'ordre que en algun cas, recomenaven a la premsa, "treballar des de la vorera per evitar enfrontaments amb els manifestants". Una mesura en constar que algun policia espanyol s'ha abraonat sobre algun periodista.\nLa marxa tenia diverses capçaleres amb el mateix lema -Equiparación salarial- i amb l'origen de cada destacament (Valladolid, Barcelona, Tarragona o Albacete). Però la primera capçalera s'ha endut la palma. Diversos agents vestits de soldats a l'estil Braveheart i amb escuts rodons i tot, obriren el pas precedits d'una banda de legionaris retirats que tocaven himnes militars. Entremig, cartells que reclamen la no politització dels Mossos amb una consigna enigmàtica "Volem mossos, no gossos, fora la policia política, recuperem les institucions", banderes de Tabàrnia, tricornis, samarretes per l'ocasió i alguna participant cridant "Puigdemont, a prisión". I sobretot, molta, moltíssima bandera espanyola. Els càntics, els habituals: "Mismo trabajo, mismo salario"; "Viva España"; "Viva la Policia Nacional, Viva la Guardia Civil, Viva España"; "Yo soy español" o una curiosa versió de La Macarena. En el gruix de la manifestació, grupets amb samarretes de Democràcia Nacional, una formació d'ultradreta força activa.\nEntre els polítics participants, el portaveu d'Interior de Ciutadans, Matías Alonso, o el secretari general de Vox, Javier Ortega, que ha demanat la dissolució dels Mossos. Entre els manifestants, l'exdelegada del govern espanyol a Catalunya, Llanos de Luna.\nLa protesta ha transcorregut tranquil·la fins arribar a la plaça Urquinaona, que els Mossos tenien plenament acordonada. Molts vianants han increpat als manifestants titllant-los de "covards" o cantant el "passi-ho bé", o fins i tot amb silenci i suportant rètols de Som República. El servei d'ordre ha tingut feina demanant calma als manifestants per tal que aturessin les respostes com ara "fills de puta" o aixecant el dit del mig de la mà. Finalment han decidit respondre entonant el "Yo soy español". Més endavant, a la cantonada de Passeig de Gràcia amb Plaça Catalunya també hi ha hagut una mica de ball de bastons entre manifestants independentistes, mossos i membres de Jusapol. Més tard, mentre se celebraven els parlaments a la Plaça Catalunya, els Mossos han carregat a la Rambla Canaletes. Posteriorment, després d'una enganxada entre manifestants de Jusapol i antifeixistes, les Mossos han acordonat la Ronda Sant Pere amb Plaça Catalunya amb un operatiu de diverses càrregues que ha deixat diversos contusionats i detinguts.\nVídeo, Un clàssic: el "yo Soy español" pic.twitter.com/FkSvnn96Xz\n— Quico Sallés (@QuicoSalles) 29 de setembre de 2018\nVídeo: l'exèrcit braveheart de Jusapol... pic.twitter.com/7Qc7Z51mgc\nVianants increpen els manifestants i aquests responen cantant "viva España" o " Yo soy español" pic.twitter.com/FosNtqcWiA\nCàrregues dels @mossos pic.twitter.com/BsJzrpZW72


La Fundació Sanitària Mollet relaxa els controls d'entrada a l'Hospital - somlaLlagosta\nAixí mateix, s'estan ampliant les sales d'espera per assegurar que no hi hagi aglomeracions\nDijous, 24 de setembre de 2020 | 09:30h\nLa Fundació Sanitària Mollet ha relaxat els controls d'entrada a l'Hospital. El canvi ha estat marcat per la modificació de la situació epidemiològica i s'ha fet amb consens amb el Catsalut, segons informen des de la FSM. Així i tot, des del centre hospitalari indiquen que se segueixen mantenint mesures de precaució i prevenció a les sales d'espera, les quals són més acurades abans de l'accés a consultes, proves o quiròfans.\nPer altra banda, s'ha instal·lat punts d'higiene de mans a tots els accessos amb informació sobre les mesures a prendre. Estan marcats els seients que poden ser utilitzats per mantenir les mesures de distanciament social i es demana, excepte en casos de necessitat, que no es vingui amb acompanyant.\nAixí mateix, segons informen des de l'FSM, s'estan ampliant les sales d'espera per assegurar que no hi hagi aglomeracions i abans d’accedir a alguna consulta els professionals tornen a demanar higiene de mans i controlen el correcte ús de la mascareta. Finalment, s'han establert horaris de visita a l'àrea d'hospitalització tant a l'hospital d'agut com al sociosanitari, que és la que major risc comporta.


Esquerra obre converses amb la CUP mentre Sánchez demana aïllar Junts\nPrimera reunió entre republicans i cupaires de cara a la investidura a la Generalitat\n18/02/2021 - 00.57 Actualitzat 18/02/2021 - 01.09\nGabriel Rufián parla amb Pedro Sánchez i Carmen Calvo aquest dimecres al Congrés (EFE / Juan Carlos Hidalgo)\nTres dies després de les eleccions al Parlament, Esquerra i la CUP han obert aquest dimecres les negociacions per a la formació del pròxim govern de la Generalitat.\nEn la trobada d'aquest migdia, totes dues formacions han coincidit que els resultats del 14F enforteixen l'independentisme i que "el moviment polític creix per l'esquerra". "Ha estat una primera trobada per obrir les vies de la negociació, que ha servit per prendre la temperatura a les relacions dels dos partits i establir les primeres bases de la futura negociació", ha apuntat ERC en un comunicat.\nPer la seva banda, la CUP expressa la seva voluntat de transparència i claredat en tot el procés i diu que farà públiques les valoracions, "sempre mantenint els tempos que estipuli la pròpia organització i les organitzacions que formen part de la candidatura".\nA la reunió hi han assistit, per part de la CUP, els diputats electes Carles Riera, Eulàlia Reguant, Pau Juvillà i Xavier Pellicer. Per part d'ERC, hi havia els diputats electes Marta Vilalta, Josep Maria Jové, Sergi Sabrià i Laura Vilagrà.\nCarles Riera i Dolors Sabater, en un acte electoral de la CUP (ACN)\nEndavant rebutja que la CUP entri al govern\nA l'espera de la propera trobada, els anticapitalistes han començat el debat dins de cada una de les seves organitzacions. Una de les que té més pes dins de la CUP, Endavant, ja ha rebutjat entrar al govern.\nEn un comunicat, defensen que la formació no pot formar part de cap "govern autonomista" i apunten que no poden conformar-se amb "compromisos abstractes" i "declaracions simbòliques":\n"Volem refermar la nostra convicció que, per avançar cap a la ruptura amb l'estat, la CUP no pot formar part de cap govern autonomista, ni tampoc ser-ne la crossa per a les retallades i privatitzacions que vindran imposades per la UE i l'estat espanyol. I, encara menys, avalar la idea que l'autodeterminació l'aconseguirem a través d'un procés de negociació amb l'estat espanyol."\nEndavant reclama posar damunt la taula de negociació "elements de mínims", com creu que són la retirada de la Generalitat de les acusacions particulars en causes contra independentistes i activistes de lluites socials i també que els Mossos d'Esquadra "deixin de fer de força de xoc dels grans tenidors d'habitatge en els desnonaments".\nPer la seva banda, una altra organització que forma part de la CUP, Poble Lliure, aposta per contribuir a la formació d'un govern que presenti com a programa de mínims "un pla de xoc contra la crisi, la precarietat, l'atur i pels serveis públics; la definició d'un pla de desconnexió amb l'Estat que culmini amb un referèndum per al 2025; la lluita per l'amnistia dels presos polítics i la fi de la repressió així com el retorn dels exiliats i la reconstrucció nacional dels Països Catalans".\nSánchez vol un govern sense Junts i els compara amb Vox\nAls passadissos del Congrés dels Diputats, el govern espanyol dona per fet que Pere Aragonès aprofitarà l'oportunitat i serà el proper president de la Generalitat. A l'hemicicle, però, Pedro Sánchez ha dit que vol un govern entre socialistes i comuns, com el que hi ha a La Moncloa.\nPedro Sánchez, durant la sessió d'aquest dimecres al Congrés (EFE / Juan Carlos Hidalgo)\nI, en resposta a Junts, els ha exclòs d'un govern progressista:\n"Catalunya necessita un govern diferent, un govern progressista liderat pel PSC i els comuns. Això demana la societat catalana en dir que vol una sortida d'esquerres a la crisi sanitària, econòmica i social, i vostès no estan en aquesta equació perquè són un partit conservador."\nEl president del govern espanyol ha retret a la diputada Míriam Nogueras les "expressions d'odi i xenofòbia" d'alguns dels seus candidats, que ha dit que "no queden gaire lluny" de les que utilitza Vox habitualment.\nEl portaveu d'Esquerra a la cambra baixa, Gabriel Rufián. ja fet una crida a la CUP i als comuns per fer possible el "front ampli" i fer que "les esquerres predominin d'una vegada per totes" en el govern de la Generalitat.\nRufián ha dit que, com a formació guanyadora d'aquest bloc, ERC "assumeix el lideratge d'aquesta majoria i vol aglutinar totes les esquerres independentistes, sobiranistes i autodeterministes".\nEn un missatge adreçat a Junts, el diputat republicà els ha emplaçat que "deixin de marcar el ritme els que havien guanyat tant que pensaven que el país era seu".\nEl Congrés ha debatut aquest una moció d'Esquerra que insta el govern espanyol a "negociar un referèndum" d'autodeterminació a Catalunya, a la qual el PSOE votarà en contra i Unides Podem s'abstindrà. La moció es votarà aquest dijous.\nEleccions Parlament Catalunya 2021ERCCUP\nSánchez vol un govern català amb els comuns i que exclogui Junts


Saba nova per al Centre Històric\nActualizada 13/01/2019 a las 09:22\n© Saba nova per al Centre Històric\nLa Paeria i l’Empresa Municipal d’Urbanisme han obert el concurs per construir un bloc de pisos al Centre Històric, entre els carrers Galera, Alsamora i l’Ereta, que es destinarà a habitatges de lloguer per a joves.\nAmb aquest tràmit comença a caminar la primera de les set Àrees d’Innovació Social i Urbana que el govern municipal ha planificat per a aquest barri, en els set punts on hi ha més necessitat de transformació integral.\nLes polítiques de la Paeria compten, en molts sentits, amb els joves, i la transformació del Centre Històric, una prioritat màxima d’aquest mandat, no podia quedar al marge. Amb la construcció d’aquest bloc d’habitatges, a banda de donar a entrada a famílies i a ciutadans joves al barri, ajudem a cobrir una de les grans necessitats d’aquesta generació; la garantia del dret a un habitatge digne i a un preu assequible.\nLes Àrees d’Innovació Social i Urbana amplien la dotació d’habitatges i d’espais per al comerç al Centre Històric, amb la qual cosa s’obre la porta d’entrada a més veïns i veïnes i a una activitat econòmica major i més diversa; en definitiva, saba nova per al barri, que s’afegirà a aquella que ja han injectat iniciatives com el Parador de Turisme o els Jardins de la Cuirassa.\nLes set Àrees d’Innovació Social i Urbana es complementen amb les nou Zones de Rehabilitació Urbana que, dins del mateix barri, tenen un nivell de necessitat menor, però que igualment els cal una transformació profunda. Aquestes Zones es localitzen en punts propers a l’Eix Comercial i, per tant, el seu programa d’actuació també potenciarà una de les principals artèries urbanes i motors econòmics de la ciutat.\nIgual que els joves, les reformes urbanes o la restauració, el comerç és un altre dels actors importants en el procés de transformació del Centre Històric. La Paeria ha tret a concurs la reforma i la concessió per explotar el Mercat del Pla. Al nou espai comercial es podran trobar productes agroalimentaris de proximitat i de l’Horta de Lleida, tal com va quedar recollit en les aportacions fetes per entitats i ciutadans en el procés participatiu. La xarxa de botigues d’aquest barri, nexe d’unió entre l’Eix Comercial i la Zona Alta, també serà objecte d’atenció del Pla de Modernització de les Infraestructures Comercials de Lleida.\nEl Centre Històric és, finalment, part de la gran il·lusió que tots compartim per tal que el Turó de la Seu Vella esdevingui Patrimoni Mundial de la UNESCO. El progrés integral d’aquest barri també ha de contribuir a assolir aquest objectiu.